title: Odporúčanie Európskej centrálnej banky z 28. januára 2015 o prístupe k rozdeľovaniu dividend (ECB/2015/2)

text:
               13.2.2015

               SK

               Úradný vestník Európskej únie

               C 51/1

         ODPORÚČANIE EURÓPSKEJ CENTRÁLNEJ BANKY
   z 28. januára 2015
   o prístupe k rozdeľovaniu dividend
   (ECB/2015/2)
   (2015/C 51/01)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 6 a článok 132,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 34,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 3,
   so zreteľom na nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (2),
   keďže:

               (1)

               Nariadením (EÚ) č. 1024/2013 sa vytvoril jednotný mechanizmus dohľadu (JMD) zložený z Európskej centrálnej banky (ECB) a príslušných vnútroštátnych orgánov zúčastnených členských štátov.

               (2)

               Je potrebné, aby úverové inštitúcie pokračovali v príprave na včasné a úplné uplatňovanie nariadenia Európskeho parlamentu a Rady (EÚ) č. 575/2013 (3) a smernice Európskeho parlamentu a Rady 2013/36/EÚ (4) v náročnom makroekonomickom a finančnom prostredí, ktoré vytvára tlak na ziskovosť úverových inštitúcií a v dôsledku toho na ich schopnosť vytvoriť si kapitálovú základňu. Okrem toho, keďže úverové inštitúcie potrebujú financovať hospodárstvo, súčasťou spoľahlivého bankového systému a primeraného riadenia rizika je konzervatívny prístup k rozdeľovaniu dividend.

               (3)

               Z uvedeného vyplýva, že je potrebné, aby úverové inštitúcie prijali politiky týkajúce sa dividend, ktoré budú používať konzervatívne a prudenciálne predpoklady tak, aby po každom rozdelení dividend spĺňali platné kapitálové požiadavky.

                           i)

                           Povinnosťou úverových inštitúcií je neustále spĺňať platné minimálne kapitálové požiadavky (požiadavky piliera 1). Ten zahŕňa podiel vlastného kapitálu Tier 1 vo výške 4,5 %, podiel kapitálu Tier 1 vo výške 6 % a celkový podiel kapitálu vo výške 8 %, ako sa uvádza v článku 92 nariadenia (EÚ) č. 575/2013, spolu s proticyklickým kapitálovým vankúšom a vankúšom na krytie systémového rizika ustanovenými v článku 128 ods. 2 a 3 smernice 2013/36/EÚ, a ostatnými vankúšmi, ktoré prijali (5) príslušné vnútroštátne a určené orgány.

                           ii)

                           Okrem toho, povinnosťou úverových inštitúcií je neustále spĺňať kapitálové požiadavky, ktoré sú uložené v dôsledku uplatniteľného rozhodnutia o procese preskúmania a hodnotenia orgánmi dohľadu v zmysle článku 16 ods. 2 písm. a) nariadenia (EÚ) č. 1024/2013 a to nad rámec požiadaviek piliera 1 („požiadavky piliera 2“).

                           iii)

                           Povinnosťou úverových inštitúcií je tiež spĺňať v plnej výške požiadavku na podiel vlastného kapitálu Tier 1, podiel kapitálu Tier 1 a celkový podiel kapitálu k ustanovenému dátumu zavedenia v plnom rozsahu. To znamená uplatňovanie uvedených podielov v plnom rozsahu po uplatnení prechodných ustanovení, ako aj podielov proticyklického kapitálového vankúša a vankúša na krytie systémového rizika uvedených v článku 128 ods. 2 a 3 smernice 2013/36/EÚ a všetkých ostatných vankúšov (6), ktoré prijali príslušné vnútroštátne a určené orgány. Prechodné ustanovenia sú ustanovené v hlave XI smernice 2013/36/EÚ a v časti desať nariadenia (EÚ) č. 575/2013.

                     Tieto požiadavky sa majú splniť na konsolidovanej úrovni ako aj na individuálnom základe, pokiaľ nebolo upustené od uplatňovania prudenciálnych požiadaviek na individuálnom základe, ako sa uvádza v článkoch 7 a 10 nariadenia (EÚ) č. 575/2013,

         PRIJALA TOTO ODPORÚČANIE:

      I.

   Pokiaľ ide o výplatu dividend (7) za finančný rok 2014 v roku 2015, ECB odporúča, aby:

         Kategória 1
      : Úverové inštitúcie, ktoré spĺňajú platné kapitálové požiadavky uvedené v bode odôvodnenia 3 podbodoch i) a ii) a ktoré k 31. decembru 2014 dosiahli výšku podielov v plnom rozsahu, ako sa uvádza v bode odôvodnenia 3 podbode iii), by mali rozdeliť svoj čistý zisk v podobe dividend len konzervatívnym spôsobom, aby boli naďalej schopné plniť všetky požiadavky, hoci aj v prípade zhoršených hospodárskych a finančných podmienok,

         Kategória 2
      : Úverové inštitúcie, ktoré spĺňajú platné kapitálové požiadavky uvedené v bode odôvodnenia 3 podbodoch i) a ii) k 31. decembru 2014, ale ktoré k tomuto dátumu nedosiahli výšku podielov v plnom rozsahu, ako sa uvádza v bode odôvodnenia 3 podbode iii), by mali rozdeliť svoj čistý zisk v podobe dividend len konzervatívnym spôsobom, aby boli naďalej schopné plniť všetky požiadavky, hoci aj v prípade zhoršených hospodárskych a finančných podmienok. Okrem toho by mali v zásade vyplácať dividendy len v takom rozsahu, aby bola prinajmenšom zabezpečená priamočiara (8) cesta smerom k požadovaným podielom v plnom rozsahu, ako sa uvádza v bode odôvodnenia 3 podbode iii),

         Kategória 3
      : Úverové inštitúcie (9), ktoré majú podľa komplexného hodnotenia v roku 2014 nedostatok kapitálu, ktorý nebol ošetrený kapitálovými opatreniami k 31. decembru 2014, alebo úverové inštitúcie, ktoré porušujú kapitálové požiadavky uvedené v bode odôvodnenia 3 podbodoch i) alebo ii), by v zásade nemali rozdeľovať žiadne dividendy (10).

      II.

   Toto odporúčanie je adresované významným dohliadaným subjektom a významným dohliadaným skupinám vymedzeným v článku 2 ods. 16 a 22 a nariadení (EÚ) č. 468/2014 (ECB/2014/17).
   Pokiaľ ide o menej významné dohliadané subjekty a menej významné dohliadané skupiny, toto odporúčanie je adresované aj príslušným vnútroštátnym a určeným orgánom. Od príslušných vnútroštátnych a určených orgánov sa očakáva, že uplatnia toto odporúčanie na takéto subjekty a skupiny vhodným spôsobom.

      Vo Frankfurte nad Mohanom 28. januára 2015

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Ú. v. EÚ L 141, 14.5.2014, s. 1.

      (3)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (4)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

      (5)  Tie zahŕňajú napríklad vankúše uvedené v článkoch 458, 459 a 500 nariadenia (EÚ) č. 575/2013 a všetky vankúše, ktoré príslušné vnútroštátne a určené orgány už prijali, ale s neskorším dátumom implementácie, pokiaľ sú uplatniteľné v čase rozdeľovania dividend.

      (6)  Pozri poznámku pod čiarou č. 5.

      (7)  Úverové inštitúcie môžu mať rôzne právne formy, napr. formu kótovaných spoločností a spoločností, ktoré nie sú akciovými spoločnosťami, akými sú napríklad vzájomné spoločnosti (mutuals), družstvá alebo sporiteľne. Pojem dividenda používaný v tomto odporúčaní označuje každý druh výplaty hotovosti, ktorý podlieha schvaľovaniu vo valnom zhromaždení.

      (8)  V praxi to znamená, že počas obdobia štyroch rokov by si mali úverové inštitúcie v zásade ponechať ročne najmenej 25 % tej časti podielu vlastného kapitálu Tier 1, podielu kapitálu Tier 1 a celkového podielu kapitálu, ktorá im chýba k naplneniu uvedených kapitálových požiadaviek v plnom rozsahu, ako sa uvádza v bode odôvodnenia 3 podbode iii).

      (9)  Vrátane menej významných dohliadaných subjektov, na ktoré sa vzťahovalo komplexné hodnotenie.

      (10)  Úverové inštitúcie, ktoré sú toho názoru, že od nich právne predpisy vyžadujú, aby vyplatili dividendy prevyšujúce túto hodnotu, by sa mali bez meškania obrátiť na svoje spoločné dohliadacie tímy. Menej významné dohliadané subjekty, ktoré sú toho názoru, že od nich právne predpisy vyžadujú, aby vyplatili dividendy prevyšujúce túto hodnotu, by sa mali bez meškania obrátiť na svoje príslušné vnútroštátne orgány.


title: Odporúčanie Komisie zo 7. júla 2009 pre bezpečný a efektívny systém odosielania dokumentov a informácií v súvislosti s ustanoveniami smernice Rady 2006/117/Euratom

text:
               8.7.2009

               SK

               Úradný vestník Európskej únie

               L 177/5

      ODPORÚČANIE KOMISIE

   zo 7. júla 2009
   pre bezpečný a efektívny systém odosielania dokumentov a informácií v súvislosti s ustanoveniami smernice Rady 2006/117/Euratom
   (2009/527/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 33 druhý odsek a článok 124 druhú zarážku,
   so zreteľom na smernicu Rady 2006/117/Euratom z 20. novembra 2006 o dozore a kontrole pri preprave rádioaktívneho odpadu a vyhoretého jadrového paliva (1), a najmä na jej článok 19 ods. 1,
   po porade s poradným výborom,
   keďže:

               (1)

               Príslušné orgány členských štátov by mali spolupracovať s cieľom zabezpečiť hladký priebeh automatického schvaľovacieho postupu ustanoveného v článku 9 ods. 2 smernice 2006/117/Euratom.

               (2)

               Príslušné orgány dotknutých členských štátov prijmú potrebné opatrenia, aby sa so všetkými informáciami týkajúcimi sa zásielok, na ktoré sa vzťahuje uvedená smernica, zaobchádzalo starostlivo a aby boli chránené proti akémukoľvek zneužitiu.

               (3)

               Pri uplatňovaní smernice 2006/117/Euratom by sa všeobecné bezpečnostné opatrenia mali uplatňovať na všetky informácie, ktoré spracúvajú príslušné orgány členských štátov,

         TÝMTO ODPORÚČA:

               1.

               Všetky informácie spracúvané príslušnými orgánmi v súlade so smernicou 2006/117/Euratom by mali mať úroveň ochrany rovnocennú s úrovňou, ktorú ustanovili iné príslušné orgány.

               2.

               Príslušné orgány členských štátov by mali zvoliť najvhodnejšiu úroveň ochrany s cieľom zaistiť hladký priebeh automatického schvaľovacieho postupu ustanoveného v článku 9 ods. 2 smernice 2006/117/Euratom.

               3.

               Vhodná úroveň ochrany by mala byť zaistená rôznymi opatreniami v súlade so zákonmi a inými právnymi predpismi členských štátov vrátane povinnosti zachovávania mlčanlivosti a dôvernosti, obmedzenia prístupu k informáciám len pre oprávnených zamestnancov, požiadaviek na ochranu údajov, pokiaľ ide o osobné údaje, a všeobecnými technickými a procedurálnymi opatreniami na zachovanie bezpečnosti informácií.

               4.

               Elektronické prepojenie medzi príslušnými orgánmi jednotlivých členských štátov by malo poskytnúť úroveň ochrany rovnocennú s úrovňou ochrany, ktorú ustanovili členské štáty v rámci svojho územia pre prenos analogických informácií a dokumentácie.

               5.

               Príslušné orgány členských štátov by sa mali dohodnúť na spoločnej norme tohto elektronického prepojenia.

               6.

               V prípade, že sa vyžaduje utajenie v súlade so zákonmi a inými právnymi predpismi členských štátov, všetky informácie spracúvané príslušnými orgánmi pri uplatňovaní smernice 2006/117/Euratom by mali byť utajené na najnižšej úrovni utajenia.

               7.

               Informácie, ktoré si vyžadujú dodatočné bezpečnostné opatrenia, by mali podliehať vyššej úrovni utajenia, než je najnižšia úroveň utajenia, s osobitným označením, len keď je to vyložene nevyhnutné a len na nevyhnutný čas.

               8.

               Ako pôvodcovia by príslušné orgány, ktoré poskytujú informácie iným príslušným orgánom, mali byť zodpovedné za výber vhodnej úrovne utajenia vzhľadom na:

                           a)

                           svoje vlastné vnútroštátne regulačné ustanovenia o utajení;

                           b)

                           požiadavky na prevádzkovú flexibilitu a efektívnosť potrebné na uplatnenie automatického schvaľovacieho postupu;

                           c)

                           výnimočný charakter požiadaviek na utajenie.

               9.

               Príslušné orgány by v súlade so zákonmi a inými právnymi predpismi členských štátov mali používať označenie utajenia tak, ako sa uvádza v tabuľke porovnania vnútroštátnych stupňov bezpečnostného utajenia pripojenej ako dodatok 2 k rozhodnutiu Rady 2001/264/ES z 19. marca 2001 prijímajúcemu bezpečnostné nariadenia Rady (2) a obdobne k rozhodnutiu Komisie 2005/94/ES, Euratom z 3. februára 2005, ktorým sa mení a dopĺňa rozhodnutie 2001/844/ES, ESUO, Euratom (3). Praktický návod pre utajenie pripojený ako dodatok 3 k rozhodnutiu Rady 2001/264/ES a obdobne ako dodatok 2 k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (4), by sa mohol použiť ako návod na výber najvhodnejšieho stupňa utajenia.

               10.

               Ako pôvodca by príslušný orgán poskytujúci informácie mal špecifikovať obdobie, na ktoré sa uplatňuje voľba úrovne utajenia, ako aj akékoľvek eventuálne zmeny úrovne utajenia po danom období.

               11.

               Príslušný orgán ako pôvodca by mohol kedykoľvek písomne požiadať o zmenu predošlej úrovne utajenia vrátane možného odstránenia (t. j. odtajnenia), zníženia (t. j. zaradenia do nižšej kategórie) alebo zvýšenia tejto úrovne.

               12.

               Príslušné orgány, ktorým boli informácie poskytnuté, by mali byť povinné odstrániť, zmeniť alebo zvýšiť úroveň utajenia v súlade s danými požiadavkami.

               13.

               Ako pôvodca by príslušný orgán poskytujúci informácie mal hneď, ako to okolnosti dovolia, písomne požiadať o zaradenie danej úrovne utajenia do nižšej kategórie utajenia alebo o jej úplné odstránenie (t. j. odtajnenie).

               14.

               V súlade so zásadou „vedieť len to potrebné“ by mal byť prístup k informáciám a ich vlastníctvo obmedzené v rámci príslušných orgánov na tie osoby, ktoré z dôvodu svojich úloh alebo povinností musia byť s takýmito informáciami oboznámené alebo musia s nimi zaobchádzať. Takéto osoby musia mať v prípade potreby v súlade so zákonmi a inými právnymi predpismi členských štátov bezpečnostnú previerku na príslušnej úrovni utajenia.

               15.

               Toto odporúčanie je určené členským štátom.

      V Bruseli 7. júla 2009

            Za Komisiu

         Andris PIEBALGS

            člen Komisie

      (1)  Ú. v. EÚ L 337, 5.12.2006, s. 21.

      (2)  Ú. v. ES L 101, 11.4.2001, s. 1.

      (3)  Ú. v. EÚ L 31, 4.2.2005, s. 66.

      (4)  Ú. v. ES L 317, 3.12.2001, s. 1.


				|

		52012DC0397

			Odporúčanie ODPORÚČANIE RADY s cieľom odstrániť nadmerný deficit verejných financií v Španielsku /* COM/2012/0397 final */

			   	Odporúčanie
ODPORÚČANIE RADY
s cieľom odstrániť nadmerný deficit
verejných financií v Španielsku
RADA EURÓPSKEJ ÚNIE,
so zreteľom na Zmluvu o fungovaní
Európskej únie (ZFEÚ), a najmä na jej článok 126 ods. 7,
so zreteľom na odporúčanie Európskej
komisie,
keďže:
(1)       Podľa článku 126
ZFEÚ členské štáty musia predchádzať nadmernému deficitu verejných
financií.
(2)       Pakt o stabilite
a raste vychádza z cieľa zdravých verejných financií, ktoré sú
prostriedkom na posilňovanie podmienok pre cenovú stabilitu a silný
udržateľný rast smerujúci k vytváraniu pracovných miest.
(3)       V súlade
s článkom 104 ods. 6 Zmluvy o založení Európskeho
spoločenstva (ZES) Rada 27. apríla 2009 rozhodla, že v Španielsku existoval
nadmerný deficit a v súlade s článkom 104 ods. 7 ZES a článkom
3 nariadenia Rady (ES) č. 1467/97 zo 7. júla 1997 o urýchľovaní a
objasňovaní vykonania postupu pri nadmernom schodku vydala
odporúčanie na odstránenie nadmerného deficitu najneskôr do roku 2012.
(4)       Rada 2. decembra 2009
v súlade s článkom 3 ods. 5 nariadenia Rady (ES) č. 1467/97
rozhodla, že boli prijaté účinné opatrenia a že po prijatí tohto
odporúčania sa vyskytli neočakávané nepriaznivé hospodárske udalosti
so zásadnými nepriaznivými následkami pre verejné financie. V dôsledku
toho sa Rada rozhodla prijať revidované odporúčanie podľa
článku 126 ods. 7 ZFEÚ s cieľom odstrániť nadmerný deficit
najneskôr do roku 2013. S cieľom znížiť celkový deficit
verejných financií pod referenčnú hodnotu 3 % HDP do roku 2013 bolo
na obdobie rokov 2010 – 2013 odporúčané priemerné
ročné fiškálne úsilie vo výške „nad 1,5 % HDP“. Pri výpočte
priemerného ročného fiškálneho úsilia sa v predpovedi útvarov Komisie
z jesene 2009 za východiskový bod považuje deficit na rok 2011. Celkové
fiškálne úsilie potrebné na dosiahnutie nominálneho cieľa deficitu vo
výške 3 % v danej lehote sa teda vypočítalo tak, že sa
predpokladalo postupné odstránenie produkčnej medzery do roku 2015.
(5)       Komisia 15. júna 2010 dospela
k záveru, že Španielsko prijalo účinné opatrenia v súlade s odporúčaním
Rady z 2. decembra 2009 s cieľom znížiť deficit verejných
financií pod referenčnú hodnotu 3 % HDP a vyjadrila
presvedčenie, že v rámci postupu pri nadmernom deficite preto neboli
potrebné žiadne ďalšie kroky.
(6)       Na základe článku 3 ods.
5 nariadenia (ES) č. 1467/97 môže Rada na odporúčanie Komisie
rozhodnúť, že prijme revidované odporúčanie podľa článku
126 ods. 7 ZFEÚ, ak boli prijaté účinné opatrenia a po prijatí tohto
odporúčania sa vyskytli neočakávané nepriaznivé ekonomické udalosti
so zásadnými nepriaznivými následkami pre verejné financie. Výskyt
neočakávaných nepriaznivých ekonomických udalostí so zásadnými
nepriaznivými rozpočtovými účinkami sa posúdi na základe ekonomickej
prognózy, z ktorej vychádza odporúčanie Rady.
(7)       V súlade
s článkom 126 ods. 7 ZFEÚ a článkom 3 nariadenia
Rady (ES) č. 1467/97 sa od Rady požaduje, aby predložila príslušnému
členskému štátu odporúčania s cieľom odstrániť
nadmerný deficit v stanovenej lehote. V odporúčaní sa musí
stanoviť maximálny termín šesť mesiacov na to, aby príslušný
členský štát prijal účinné opatrenia na odstránenie nadmerného
deficitu. V odporúčaní na odstránenie nadmerného deficitu by Rada navyše
mala požadovať dosiahnutie ročných rozpočtových cieľov,
ktoré sú na základe predpovede, z ktorej vychádza odporúčanie,
v súlade s minimálnym ročným zlepšením štrukturálneho salda, t.
j. cyklicky upraveného salda bez jednorazových a iných dočasných opatrení,
vo výške referenčnej hodnoty na úrovni minimálne 0,5 % HDP.
(8)       Po tom, ako hospodárstvo
zaznamenalo v roku 2009 výrazné spomalenie, keď reálny HDP poklesol
o 3,7 %, spomalenie hospodárstva v roku 2010 pokračovalo,
aj keď len o – 0,1 %. Hospodárstvo sa vrátilo k pozitívnemu
hospodárskemu rastu v roku 2011 (0,7 %), čoho príčinou bola
aj dynamika španielskeho vývozu, ktorému pomohla zlepšujúca sa
konkurencieschopnosť španielskeho hospodárstva, a zníženie miery
dovozu, v kombinácii so slabým domácim dopytom. Podľa poslednej
aktualizácie hospodárskeho výhľadu pre Španielsko na roky
2012 – 2013, ktorý vypracovali útvary Komisie a ktorý je
aktualizáciou prognózy z jari 2012 a obsahuje fiškálne opatrenia
prijaté koncom mája 2012 na regionálnej úrovni a nedávny hospodársky
a rozpočtový vývoj, je pravdepodobné, že Španielsko sa opäť
ocitne v recesii a zaznamená negatívny ročný hospodársky rast
tak v roku 2012, ako aj v roku 2013. Oddlžovanie súkromného aj
verejného sektora a rozsiahla nezamestnanosť sú pre domáci dopyt
výrazným zaťažujúcim faktorom. Oslabovanie medzinárodného prostredia okrem
toho bráni vonkajšiemu dopytu v tom, aby kompenzoval slabý domáci dopyt,
čo vedie k spomaľovaniu španielskeho hospodárstva.
(9)       Deficit verejných financií
dosiahol v roku 2010 úroveň 9,3 % HDP, čo je menej ako
11,2 % v roku 2009. Zlepšenie rozpočtového salda bolo výsledkom znižovania
celkových výdavkov a zvyšovania celkových príjmov, hlavne v dôsledku
diskrečných opatrení. V roku 2011 bol výsledný deficit výrazne horší,
než sa očakávalo, a to 8,5 % HDP v porovnaní s cieľom
vo výške 6 % HDP. Španielsko informovalo 17. mája 2012 Eurostat, že
deficit verejných financií za rok 2011 možno bude revidovaný smerom nahor
o približne 0,4 % HDP vzhľadom na nové informácie
o niektorých výdavkových položkách autonómnych oblastí, ktoré neboli
zahrnuté v oznámení v rámci postupu pri nadmernom deficite z marca 2012.
Približne dve tretiny odchýlky od rozpočtu na rok 2011 sa vyskytli na
regionálnej úrovni, zatiaľ čo ústredná verejná správa a sociálne
zabezpečenie zaznamenali oveľa menšie sklzy. Odchýlka od rozpočtu
bola zdôvodňovaná slabšími príjmami oproti očakávaniam, a to
kvôli výskytu menej priaznivého hospodárskeho prostredia, než sa predpokladalo
v programe stability z roku 2011, a kvôli štruktúre rastu, ktorá
bola menej orientovaná na dane, pričom prekračovanie výdavkov bolo
obmedzené.
(10)     Podľa aktualizácie
prognózy útvarov Komisie z jari 2012 sa predpokladá, že deficit verejných
financií bude v roku 2012 na úrovni 6,3 % HDP, čo je
porovnateľné s očakávaným deficitom 5,3 % HDP
v programe stability z roku 2012 a v návrhu zákona
o rozpočte na rok 2012. Návrh zákona o rozpočte vychádza
z opatrení na zvýšenie príjmov, ktoré zahŕňajú najmä zvýšenia
priamych daní, ako napr. zmeny zdaňovania príjmov fyzických
a právnických osôb, ako aj fiškálnu amnestiu. Niektoré z týchto
opatrení boli oznámené ako dočasné, ako napr. zvýšenie dane z príjmu
fyzických osôb (obmedzené na roky 2012 a 2013), resp. že budú mať
jednorazový vplyv, ako napr. zmena daňového splátkového systému
v oblasti firemných daní v roku 2012 a fiškálna amnestia. V
návrhu zákona o rozpočte a v programe sa predpokladá, že
celkové výdavky sa znížia v dôsledku rozsiahlych škrtov v kapitálových aj
bežných výdavkoch, a to aj v dôsledku úspor v oblastiach
zdravotnej starostlivosti a vzdelávania na regionálnej úrovni.
Predpokladaná odchýlka od cieľa na rok 2012 sa viaže hlavne na
očakávané nedostatočné príjmy, najmä v oblasti sociálneho
zabezpečenia, a na vyššie sociálne výdavky, a to kvôli horšiemu
makroekonomickému výhľadu, štruktúre rastu, ktorá bola menej orientovaná
na dane, a výraznejšiemu zhoršeniu pracovného trhu. Táto rozpočtová
prognóza je stále predmetom zásadných rizík. Ďalšie prehlbovanie
hospodárskej krízy a riziká pri vykonávaní opatrení na regionálnej úrovni by
vzhľadom na skutočnosť, že mnohé rozpočtové opatrenia sa
budú vzťahovať len na časť roka, mohli znamenať ešte
väčšie odchýlky. Nevyhnutné prebiehajúce vyrovnávanie španielskeho
hospodárstva od neobchodovateľných sektorov smerom
k obchodovateľným zároveň znamená riziko, že sa hospodársky rast
odkloní od zamerania na dane. Najnovšie čísla o rozpočtových
výsledkoch za prvé mesiace roka 2012 poukazujú na pokračujúce klesanie
príjmov a naznačujú potrebu bezodkladne vykonať ďalšie
štrukturálne opatrenia.
(11)     Podľa aktualizácie
prognózy útvarov Komisie z jari 2012 sa očakáva, že za predpokladu
nezmenenej politiky a v očakávaní poklesu reálneho HDP o 0,3 %
oproti predchádzajúcemu roku sa deficit verejných financií ocitne v roku
2013 na úrovni 6,1 % HDP v porovnaní s pôvodným cieľom 3 %
HDP. V programe stability na rok 2012 sa predpokladá rozsiahly nárast
príjmov z daní z produkcie a dovozu, ktorý ešte nemá oporu
v konkrétnych opatreniach a ktorý bude zároveň podľa
očakávaní čiastočne kompenzovaný nižším zdanením práce. Program
takisto zahŕňa (doposiaľ ešte nie úplne konkretizované) škrty na
strane výdavkov, ktoré sa týkajú najmä oblasti vzdelávania a zdravotnej
starostlivosti na regionálnej úrovni. Na roky 2014 a 2015 predpokladaná
ďalšia konsolidácia ešte nemá dostatočnú oporu v opatreniach,
ktoré by pomohli dosiahnuť navrhovaný cieľový deficit, pričom
v programe stability je obsiahnutých iba málo konkrétnych opatrení.
(12)     Z aktualizácie prognózy
útvarov Komisie z jari 2012 vyplýva, že štrukturálny deficit bol
v roku 2009 na úrovni 8,7 %, v roku 2010 na úrovni 7,3 %
a v roku 2011 na úrovni 7,0 % HDP. V roku 2012 sa
očakáva, že dosiahne 4,3 % HDP. Znamená to priemerné fiškálne úsilie 1,5 %
HDP v období rokov 2010 až 2012, čo je v súlade
s minimálnym požadovaným priemerným ročným fiškálnym úsilím „nad
úrovňou 1,5 %“ HDP, ktoré stanovila Rada na roky 2010 – 2013. Po
úprave o zmenu v makroekonomickom scenári medzi predpokladmi,
z ktorých vychádzajú odporúčania Rady z 2. decembra 2009,
a súčasnými prognózami by odhadované priemerné ročné fiškálne
úsilie v rokoch 2010 až 2012 bolo o 0,5 percentuálneho bodu HDP
vyššie. Španielsko teda doposiaľ prijalo účinné opatrenia,
pokiaľ ide o smerovanie štrukturálneho deficitu do roku 2012.
(13)     Podľa prognózy útvarov
Komisie z jesene 2009, ktorá tvorila základ pre odporúčanie Rady
podľa článku 126 ods. 7 ZFEÚ z 2. decembra 2009, sa
očakávalo, že španielske hospodárstvo sa spomalí o 0,8 %
v roku 2010 a porastie o 1 % v roku 2011. Roky 2012
a 2013 neboli v horizonte tejto prognózy, no na základe hypotézy, že
do roku 2015 dôjde k postupnému odstráneniu vysokej negatívnej
produkčnej medzery, sa na roky 2012 a 2013 očakával vyšší rast
než na rok 2011. Výsledný reálny HDP na roky 2010 a 2011 bol o trochu
pozitívnejší, než sa očakávalo v prognóze z jesene 2009. Napriek
tomu bola štruktúra hospodárskeho rastu menej orientovaná na dane, než sa
očakávalo, keďže kumulovaný príspevok domáceho dopytu na roky 2010 a
2011 bol – 2,7 percentuálneho bodu HDP, v porovnaní s predpoveďou vo
výške – 1,1 percentuálneho bodu, čo bolo spôsobené rýchlejšou
redukciou neobchodovateľného sektora, než sa očakávalo. Výsledky z
aktualizácie prognózy útvarov Komisie z jari 2012 na roky 2012 a 2013
ukazujú, že španielske hospodárstvo bude pravdepodobne čeliť
významným úskaliam, s ktorými sa v prognóze z jesene 2009
nepočítalo. Zatiaľ čo v prognóze z jesene 2009 sa
predpokladala miera rastu výrazne nad úrovňou 1 % ročne
v rokoch 2012 a 2013, najnovšie prognózy poukazujú na miery rastu vo
výške – 1,9 %, resp. – 0,3 % za predpokladu nezmenenej
politiky. Štruktúra rastu bude navyše pravdepodobne naďalej smerovať
k čistému vonkajšiemu dopytu, pričom daňové príjmy budú
ďalej podliehať negatívnym vplyvom.
(14)     Hrubý verejný dlh narástol na
68,5 % HDP v roku 2011 a podľa aktualizácie prognózy
útvarov Komisie z jari 2012 sa očakáva, že porastie na 80,9 %
HDP v roku 2012 a na 86,8 % v roku 2013 za predpokladu nezmenenej
politiky, čím vo všetkých rokoch prekročí referenčnú hodnotu
obsiahnutú v zmluve. Tento nárast pomeru dlhu je spôsobený hlavne vyššími
úrokovými splátkami a v menšej miere dynamikou primárneho deficitu.
Zosúladenie deficitu a dlhu je v roku 2012 rozsiahle a prispieva
k nárastu 5,4 percentuálneho bodu HDP, pričom súvisí s plánom
uhrádzať faktúry poskytovateľov verejných orgánov a s inými
neuhradenými operáciami. Riziká súvisiace s makroekonomickým scenárom
a rozpočtovými cieľmi, ako aj s dodatočnými
opatreniami finančnej záchrany môžu prispieť k ďalšiemu
zvýšeniu verejného dlhu.
(15)     Rozpočtová pozícia sa
výrazne zhoršila v porovnaní s obdobím, keď bolo vypracované
predchádzajúce odporúčanie Rady, a to kvôli horšiemu hospodárskemu
výhľadu, než sa očakávalo, ktorý je zároveň menej zameraný na dane.
Navyše rozsiahle spomalenie hospodárstva vplýva na zamestnanosť
a nezamestnanosť veľmi negatívnym spôsobom. To má negatívne
účinky na stranu príjmov i výdavkov, pričom sa prejavujú aj
nedostatočné sociálne príspevky a vyššie sociálne transfery.
Vzhľadom na všetky tieto faktory a vzhľadom najmä na výrazné
zhoršenie fiškálneho výhľadu od doby vydania pôvodného odporúčania
Rady podľa článku 126 ods. 7 ZFEÚ by preto bolo vhodné poskytnúť
dodatočný rok na odstránenie nadmerného deficitu.
(16)     Poskytnutie dodatočného
roka na odstránenie nadmerného deficitu si vyžaduje dosiahnutie priebežných
celkových cieľových deficitov na úrovni 6,3 % HDP v roku 2012,
4,5 % HDP v roku 2013 a 2,8 % HDP v roku 2014. Na
základe aktualizácie prognózy útvarov Komisie z jari 2012 je príslušné
požadované zlepšenie štrukturálneho fiškálneho salda vyplývajúce z týchto
celkových cieľov na úrovni 2,7 % HDP v roku 2012, 2,5 % HDP v
roku 2013 a 1,9 % HDP v roku 2014. Vzhľadom na najnovšie
údaje o fiškálnych výsledkoch za prvé mesiace roka 2012 budú na to, aby sa
dosiahol cieľový deficit na rok 2012, potrebné dodatočné opatrenia.
Situáciu bude potrebné pozorne monitorovať, pričom ďalšie
nápravné opatrenia sa budú musieť prijať dostatočne včas,
ak by hrozilo, že dôjde k ďalším sklzom.
(17)     Vzhľadom na výrazné
trhové tlaky na španielske štátne dlhopisy existuje potreba podložiť
dôveryhodnosť konsolidačného úsilia prijatím ohláseného viacročného
rozpočtového plánu na roky 2013 – 2014, a to do konca júla 2012. To
by si vyžadovalo podrobnú konkretizáciu všetkých štrukturálnych opatrení, ktoré
sú nevyhnutné na dosiahnutie rozpočtových cieľov v roku 2013
a 2014, ako aj urýchlenie znižovania deficitu, ak sa hospodárske alebo
rozpočtové podmienky ukážu ako priaznivejšie oproti súčasným
očakávaniam. Aby sa predišlo riziku budúcich sklzov, dôležitosť
prijatia včasných opatrení si v tejto súvislosti vyžaduje prijatie
účinných opatrení v kratšom termíne, a to do troch mesiacov.
(18)     Rada 10. júla prijala
odporúčania pre jednotlivé krajiny pre Španielsko, z ktorých prvé
vychádzalo okrem iného z posúdenia národného programu reforiem Španielska a
programu stability Španielska na roky 2012 – 2015. Toto
odporúčanie nabáda k prísnejšiemu presadzovaniu zákona
o rozpočtovej stabilite a k prijatiu silnejších fiškálnych
opatrení na regionálnej úrovni. Tým by sa zmiernili riziká sklzov na
regionálnej úrovni. Vzhľadom na decentralizovanú povahu verejných financií
Španielska je nevyhnutný silný fiškálny a inštitucionálny rámec. Tento
rámec by sa mohol posilniť aj zriadením nezávislej fiškálnej inštitúcie,
ktorá by poskytovala analýzy, poradenstvo a monitorovala fiškálnu
politiku. Dodržiavanie rozpočtu zo strany regionálnych správ vzhľadom
na ich nedávne zlé výsledky, ako aj väčšia citlivosť príjmov na
prebiehajúce štrukturálne úpravy, neistý vplyv fiškálnej amnestie a možných
ďalších finančných záchranných operácií na príjmy predstavujú riziká
pre rozpočtovú stratégiu.
(19)     Paralelne popri pravidelných
preskúmaniach programu finančnej rekapitalizácie Španielska, ktoré sa
uvádzajú v prehlásení zo samitu krajín eurozóny z 29. júna 2012, sa
v trojmesačných intervaloch bude uskutočňovať aj
monitorovanie pokroku pri vykonávaní záväzkov krajiny v rámci postupu pri
nadmernom deficite.
(20)     Španielsko spĺňa
podmienky na predĺženie termínu na odstránenie nadmerného deficitu
verejných financií v zmysle článku 3 ods. 5 nariadenia (ES) č.
1467/97 o urýchľovaní a objasňovaní vykonania postupu pri
nadmernom schodku,
PRIJALA
TOTO ODPORÚČANIE:
(1)
Španielske orgány by mali odstrániť
súčasný nadmerný deficit do roku 2014.
(2)
Španielske orgány by mali uskutočniť
zlepšenie štrukturálneho salda vo výške 2,7 % HDP v roku 2012, 2,5 %
HDP v roku 2013 a 1,9 % HDP v roku 2014, aby znížili
celkový deficit verejných financií pod referenčnú úroveň 3 % HDP
do roku 2014 na základe aktualizácie prognózy útvarov Komisie z jari 2012. Ciele celkového deficitu by mali byť
6,3 % HDP na rok 2012, 4,5 % HDP na rok 2013 a 2,8 % HDP na
rok 2014.
(3)
Španielske orgány by mali vykonať opatrenia
prijaté v rozpočte na rok 2012 a vo vyrovnávacích plánoch
autonómnych oblastí a do konca júla 2012 prijať oznámený
viacročný rozpočtový plán na roky 2013 – 2014 vrátane strednodobej
rozpočtovej stratégie, v ktorej sa plne konkretizujú štrukturálne
opatrenia nevyhnutné na odstránenie nadmerného deficitu do roku 2014.
Vzhľadom na najnovšie údaje o fiškálnych výsledkoch za prvé mesiace
roku 2012 by mali v roku 2012 bezodkladne prijať dodatočné
opatrenia na zaistenie splnenia rozpočtových plánov na rok 2012. Mali by
byť pripravené prijať ďalšie opatrenia, ak sa naplnia riziká pre
rozpočtové plány. Mali by urýchliť znižovanie deficitu v rokoch
2013 a 2014, ak sa hospodárske alebo rozpočtové podmienky zlepšia oproti
súčasným očakávaniam.
(4)
Rada stanovuje pre španielske orgány termín 3
mesiace na prijatie účinných opatrení a v súlade
s článkom 3 ods. 4a nariadenia Rady (ES) č. 1467/97 na
predloženie podrobnej správy o konsolidačnej stratégii, ktorá sa
predpokladá pri dosahovaní týchto cieľov.
Nad rámec správy podľa odporúčania
(4) a paralelne s programom finančnej rekapitalizácie, ktorý sa
uvádza v prehlásení zo samitu krajín eurozóny z 29. júna 2012, by
španielske orgány mali predkladať správy o pokroku dosiahnutom pri
vykonávaní týchto odporúčaní každé tri mesiace, ako aj v osobitnej
kapitole programu stability, ktorá bude zostavená do roku 2015.
Španielske orgány by ďalej mali prísne
uplatňovať nové ustanovenia zákona o rozpočtovej stabilite,
pokiaľ ide o transparentnosť a kontrolu plnenia
rozpočtu. V súlade s odporúčaniami pre jednotlivé krajiny
v rámci európskeho semestra Rada zároveň žiada, aby Španielsko
zriadilo nezávislú fiškálnu inštitúciu, ktorá bude poskytovať analýzy,
poradenstvo a monitorovať fiškálnu politiku, ďalej aby zotrvalo
pri uskutočniteľnom charaktere svojho strednodobého rozpočtového
rámca a aby pozorne monitorovalo dodržiavanie rozpočtových
cieľov počas celého roka na všetkých úrovniach sektora verejnej
správy. Toto odporúčanie je určené Španielskemu kráľovstvu.
V Bruseli
                                                                       Za
Radu
                                                                       predseda


title: Odporúčanie Komisie z  30. mája 2008 o opatreniach na zníženie rizík pre tieto látky: zinok, chlorid zinočnatý, stearan zinočnatý [oznámené pod číslom K(2008) 2329] (Text s významom pre EHP)

text:
               19.6.2008

               SK

               Úradný vestník Európskej únie

               L 160/36

      ODPORÚČANIE KOMISIE

   z 30. mája 2008
   o opatreniach na zníženie rizík pre tieto látky: zinok, chlorid zinočnatý, stearan zinočnatý
   [oznámené pod číslom K(2008) 2329]
   (Text s významom pre EHP)
   (2008/464/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok (1), a najmä na jeho článok 11 ods. 2,
   keďže:

               (1)

               V rámci nariadenia (EHS) č. 793/93 boli ako prioritné látky, ktoré je potrebné vyhodnotiť v súlade s nariadením Komisie (ES) č. 2268/95 z 27. septembra 1995, ktoré sa týka druhého zoznamu prioritných látok podľa nariadenia Rady (EHS) č. 793/93 (2), identifikované tieto látky:

                           —

                           zinok,

                           —

                           chlorid zinočnatý,

                           —

                           stearan zinočnatý.

               (2)

               Členský štát určený ako spravodajca podľa uvedeného nariadenia Komisie ukončil činnosti týkajúce sa hodnotenia rizík, ktoré tieto látky predstavujú pre ľudí a životné prostredie, v súlade s nariadením Komisie (ES) č. 1488/94 z 28. júna 1994, ktorým sa stanovujú princípy pre hodnotenie rizík existujúcich látok pre človeka a životné prostredie v súlade s nariadením Rady (EHS) č. 793/93 (3), a navrhol stratégiu obmedzenia týchto rizík.

               (3)

               Uskutočnili sa konzultácie s Vedeckým výborom pre toxicitu, ekotoxicitu a životné prostredie (SCTEE) a s Vedeckým výborom pre zdravotné riziká a riziká životného prostredia (SCHER), ktoré prijali stanoviská k vyhodnoteniu rizík vykonanému spravodajcom. Tieto stanoviská boli uverejnené na internetovej stránke uvedených vedeckých výborov.

               (4)

               Výsledky vyhodnotenia rizík a ďalšie výsledky stratégií obmedzenia rizík sú uvedené v príslušnom oznámení Komisie (4).

               (5)

               Na základe tohto vyhodnotenia je vhodné odporučiť opatrenia na zníženie rizík pre látky, ktorými sa zaoberá toto odporúčanie a oznámenie.

               (6)

               Opatrenia na zníženie rizík stanovené v tomto odporúčaní sú v s úlade so stanoviskom výboru zriadeného na základe článku 15 ods. 1 nariadenia (EHS) č. 793/93,

         TÝMTO ODPORÚČA:
   ODDIEL 1
   ZINOK

         (CAS č. 7440-66-6; Einecs č. 231-175-3)

   CHLORID ZINOČNATÝ

         (CAS č. 7646-85-7; Einecs č. 231-592-0)

   STEARAN ZINOČNATÝ

         (CAS č. 557-05-1 a 91051-01-3; Einecs č. 209-151-9 a 293-049-4)

   Opatrenia na zníženie rizík pre životné prostredie (1, 2, 3, 4, 5)

               1.

               V prípade povodí, ktoré môžu byť ohrozené emisiami zinku, by príslušné členské štáty mali ustanoviť normy kvality životného prostredia (ďalej len „NKŽP“). Vnútroštátne opatrenia na zníženie znečistenia, ktorých účelom je dosiahnuť NKŽP do roku 2015, by mali byť súčasťou plánov správy povodí v súlade s ustanoveniami smernice Európskeho parlamentu a Rady 2000/60/ES (5).

               2.

               Členské štáty by mali Komisii poskytovať informácie o príspevku zdrojov zinku a o spôsobe, akým sa dostáva do vodného prostredia, o prípadných kontrolách a tiež o hladinách zinku vo vodnom prostredí s cieľom zvážiť možné zaradenie zinku do nasledujúcej revízie prílohy X k smernici 2000/60/ES.

               3.

               Príslušné orgány dotknutých členských štátov by mali s prihliadnutím na technické charakteristiky dotknutých zariadení, ich geografické umiestnenie a miestne environmentálne podmienky ustanoviť v povoleniach vydaných na základe smernice Európskeho parlamentu a Rady 2008/1/ES (6) podmienky, hodnoty emisných limitov alebo ekvivalentné ukazovatele, alebo technické opatrenia pre zinok a jeho zlúčeniny, aby bola možná prevádzka v súlade s najlepšími dostupnými technikami (ďalej len „BAT“).

               4.

               Členské štáty by mali pozorne sledovať uplatňovanie BAT na zinok a jeho zlúčeniny a podávať Komisii správy o každom významnom vývoji v rámci výmeny informácií o BAT.

               5.

               Miestne emisie do životného prostredia by sa mali v prípade potreby riadiť vnútroštátnymi predpismi, aby sa tak zabezpečilo, že nevznikne riziko pre životné prostredie.

         ODDIEL 2
   ADRESÁTI

               6.

               Toto odporúčanie je určené členským štátom.

      V Bruseli 30. mája 2008

            Za Komisiu

         Stavros DIMAS

            člen Komisie

      (1)  Ú. v. ES L 84, 5.4.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 231, 28.9.1995, s. 18.

      (3)  Ú. v. ES L 161, 29.6.1994, s. 3.

      (4)  Ú. v. EÚ C 154, 19.6.2008, s. 1.

      (5)  Ú. v. ES L 327, 22.12.2000, s. 1. Smernica naposledy zmenená a doplnená smernicou 2008/32/ES (Ú. v. EÚ L 81, 20.3.2008, s. 60).

      (6)  Ú. v. EÚ L 24, 29.1.2008, s. 8.


				|

		52012DC0308

			Odporúčanie pre ODPORÚČANIA RADY týkajúce sa národného programu reforiem Cypru na rok 2012, ktorým sa predkladá stanovisko Rady k programu stability Cypru na roky 2012 – 2015 /* COM/2012/0308 final */

			   	Odporúčanie
ODPORÚČANIE RADY
týkajúce sa národného programu reforiem Cypru
na rok 2012,
ktorým sa predkladá stanovisko Rady k programu stability Cypru na roky 2012 – 2015

RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 121 ods. 2 a článok 148 ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami
a ich koordinácii[1],
a najmä na jeho článok 5 ods. 2,
so zreteľom na nariadenie Európskeho
parlamentu a Rady (EÚ) č. 1176/2011 zo 16. novembra 2011 o
prevencii a náprave makroekonomických nerovnováh[2],
a najmä na jeho článok 6 ods. 1,
so zreteľom na odporúčanie Európskej
komisie[3],
so zreteľom na uznesenia Európskeho parlamentu[4],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)
Európska rada 26. marca 2010 schválila návrh
Európskej komisie o iniciovaní novej stratégie pre zamestnanosť a rast
nazvanej Európa 2020, založenej na posilnenej koordinácii hospodárskych
politík, ktorá sa zameria na kľúčové oblasti, v ktorých sú potrebné
opatrenia na oživenie potenciálu Európy v oblasti udržateľného rastu
a konkurencieschopnosti.
(2)
Rada 13. júla 2010 prijala odporúčanie
týkajúce sa všeobecných usmernení k hospodárskym politikám členských
štátov a Únie (2010 až 2014) a 21. októbra 2010 prijala rozhodnutie
o usmerneniach pre politiky zamestnanosti členských štátov[5], ktoré spolu tvoria „integrované
usmernenia“. Členské štáty boli vyzvané, aby integrované usmernenia
zohľadnili vo svojej vnútroštátnej hospodárskej politike a politike
zamestnanosti.
(3)
Rada 12. júla 2011 prijala odporúčanie, ktoré
sa týka národného programu reforiem Cypru na rok 2011, a vydala svoje
stanovisko k aktualizovanému programu stability Cypru na roky 2011 – 2014.
(4)
Komisia 23. novembra 2011 prijala druhý ročný
prieskum rastu, čo znamená začiatok druhého európskeho semestra ex-ante
a integrovanej koordinácie politiky, ktorá je zakotvená v stratégii Európa 2020.
Komisia 14. februára 2012 prijala na základe nariadenia (EÚ) č. 1176/2011
správu o mechanizme varovania[6],
v ktorej určila Cyprus za jeden z členských štátov, vo vzťahu ku
ktorému sa vykoná hĺbkové preskúmanie.
(5)
            Európska rada 2. marca 2012 schválila
priority na zabezpečenie finančnej stability, fiškálnej konsolidácie
a opatrenia na posilnenie rastu. Zdôraznila potrebu presadzovania fiškálnej
konsolidácie, ktorá bude podporovať rast, obnovy bežných úverových
podmienok pre hospodárstvo, podpory rastu a konkurencieschopnosti,
zníženia nezamestnanosti a vyriešenia sociálnych dôsledkov krízy, ako aj
potrebu modernizácie verejnej správy.
(6)
Európska rada 2. marca 2012 takisto vyzvala
členské štáty, ktoré sa zúčastňujú na Pakte Euro Plus,
aby svoje záväzky predložili včas na to, aby mohli byť zaradené
do ich programov stability alebo konvergenčných programov a do ich
národných programov reforiem.
(7)
Cyprus 7. mája 2012 predložil svoj program
stability na roky 2012 – 2015 a 10. mája 2012 svoj národný program
reforiem na rok 2012. S cieľom zohľadniť prepojenia medzi nimi
sa obidva programy posudzovali súčasne. Komisia v hĺbkovom preskúmaní
podľa článku 5 nariadenia (EÚ) č. 1176/2011 takisto posúdila,
či je Cyprus postihnutý makroekonomickou nerovnováhou. Komisia vo svojom
hĺbkovom preskúmaní[7]
dospela k záveru, že Cyprus zažíva vnútornú nerovnováhu spôsobenú jeho
bankovým sektorom a zadlžením podnikového sektora a tiež vonkajšiu
a vnútornú nerovnováhu, pokiaľ ide o jeho fiškálnu dynamiku
a konkurencieschopnosť, hoci nie nadmernú.
(8)
Vychádzajúc z posúdenia programu stability
podľa nariadenia Rady (ES) č. 1466/97 sa Rada domnieva, že
makroekonomický scenár uvedený v programe stability, ktorý tvorí základ
rozpočtových prognóz, sa zdá byť optimistický na obdobie rokov 2012 – 2014.
Hoci tento makroekonomický scenár zahŕňa dôležitú revíziu
výhľadu rastu smerom nadol, existuje aj naďalej riziko ďalšej
nutnosti úpravy nadol, najmä v súvislosti s vývojom domáceho dopytu
v rokoch 2012 – 2013. Cieľom rozpočtovej stratégie
načrtnutej v programe je odstrániť nadmerný deficit do roku 2012,
dosiahnuť strednodobý rozpočtový cieľ do roku 2014
a zachovať si ho v roku 2015. V programe sa potvrdzuje
predchádzajúci strednodobý rozpočtový cieľ spočívajúci
v štrukturálne vyrovnanom rozpočte, ktorý náležite zodpovedá
požiadavkám Paktu o stabilite a raste. Plánované odstránenie nadmerného
deficitu je v súlade s lehotou stanovenou v odporúčaní Rady
vydanom v rámci postupu pri nadmernom deficite 13. júla 2010. Na
základe (prepočítaného) štrukturálneho deficitu[8] sa priemerné ročné
fiškálne úsilie plánované na úrovni 1,5 % HDP na roky 2011 – 2012
rovná úsiliu odporúčanému Radou. Predpokladaný pokrok smerom
k strednodobému rozpočtovému cieľu v roku 2013 je
dostatočný tak podľa prognózy Komisie z jari 2012, ako aj
podľa programu, keďže je vyšší ako referenčná hodnota vo výške 0,5 % HDP
stanovená v Pakte o stabilite a raste. Miera rastu štátnych
výdavkov je pri zohľadnení diskrečných príjmových opatrení
v súlade s referenčnou hodnotou pre výdavky stanovenou
v Pakte o stabilite a raste, pokiaľ ide o roky 2013 – 2014,
ale nie v roku 2015. Riziká súvisiace s rozpočtovými cieľmi
programu vyplývajú zo skutočnosti, že makroekonomický scenár sa zdá
byť optimistický, pokiaľ ide o roky 2012 – 2014,
a že plánované konsolidačné úsilie v roku 2013 spočíva
sčasti na opatreniach, ktoré nie sú v plnej miere konkretizované.
Podľa programu dosiahol v roku 2011 pomer dlhu k HDP 71,6 %,
v roku 2012 sa má zvýšiť na 72,1 % a následne má postupne
klesať na úroveň 65,4 % v roku 2015. Pokiaľ ide o
referenčnú hodnotu pre zníženie dlhu stanovenú v Pakte
o stabilite a raste, Cyprus bude v rokoch 2013 – 2015
v prechodnom období a plány predložené v rámci programu by mali
zabezpečiť dostatočný pokrok smerom k splneniu
referenčnej hodnoty pre zníženie dlhu. S touto prognózou sa však
spájajú riziká, ktoré súvisia s možnými operáciami na záchranu
finančných spoločností.
(9)
Správa daní je neefektívna a administratívne
náklady súvisiace s výberom príjmov na Cypre sú veľmi vysoké. Výber
daní je pomerne nízky. Najmä výdavky súvisiace so správou daní ako podiel na
HDP a administratívne náklady vo vzťahu k výberu čistých
príjmov sú vysoké a majú stúpajúcu tendenciu. Potrebné sú opatrenia na
odklon od neformálnej/neohlásenej práce a na boj proti daňovým
únikom. Okrem toho by sa mali posilniť iniciatívy na zefektívnenie výberu
daní.
(10)
Vzhľadom na to, že cyperské bankové inštitúcie
sú vo veľkej miere vystavené vplyvu gréckeho hospodárstva, výkonnosť
bankových aktív, ziskovosť, kapitálové rezervy a likviditné rezervy
boli negatívne ovplyvnené reštrukturalizáciou dlhu gréckej vlády a narastajúcim
množstvom nevýnosných úverov poskytnutých gréckym dlžníkom. Celková výška
pohľadávok konsolidovaného cyperského bankového sektora voči Grécku
je veľmi vysoká. Cyperský parlament prijal 14. decembra 2011 dva
zákony na posilnenie odolnosti finančného systému voči bankovým
krízam. Pokrok v oblasti posilňovania dohľadu nad družstevnými
úverovými spoločnosťami, ktoré vlastnia približne 40 % všetkých
domácich vkladov, však zatiaľ nie je uspokojivý.
(11)
Cyprus má problémy so zabezpečením dlhodobej
udržateľnosti verejných financií, najmä pokiaľ ide o dôchodky.
Cyprus vykonal dve dôležité štrukturálne opatrenia na reformu svojho
dôchodkového systému. Hoci sú prijaté opatrenia dôležité
a presvedčivé, prístup Cypru však nie je dostatočne ambiciózny
na to, aby zaistil udržateľnosť a primeranosť a aby
v dlhodobom horizonte zlepšil spravodlivosť systému. Stále sa vyžadujú
opatrenia na zachovanie zamestnateľnosti pracovníkov v rámci podnikov
a na podporu zvýšenia dôchodkového veku. Pokiaľ ide o chudobu
starších ľudí, rieši Cyprus vysokú mieru ohrozenia tejto skupiny chudobou
len čiastočne. Prijaté opatrenia sú nedostatočné, pokiaľ
ide o zlepšenie krátkodobej primeranosti príjmov pre dôchodcov ohrozených
chudobou.
(12)
Nespravodlivosť a nedostatky
v zdravotníckom sektore neboli zmysluplne riešené. Napriek
odporúčaniu z minulého roka nebol doposiaľ predstavený žiadny
jasný časový rámec na zavedenie národného systému zdravotného poistenia.
To predstavuje riziko pre dlhodobú kontrolu a udržateľnosť
verejných financií a kvalitu poskytovanej zdravotnej starostlivosti.
(13)
Cyperská vláda podnikla niektoré kroky
v reakcii na odporúčanie z roku 2011 týkajúce sa indexácie miezd
(mzdová valorizácia na základe životných nákladov – COLA, cost of
living allowance), a to najmä tým, že prijala dvojročné zmrazenie
miezd vo verejnom sektore v širšom zmysle. Vláda a sociálni partneri tiež
súhlasili so začatím dialógu s cieľom preskúmať systém COLA do
konca júna 2012. Mala by sa vykonať komplexná reforma systému
v konzultácii so sociálnymi partnermi a v súlade
s vnútroštátnymi postupmi, aby sa posilnila väzba medzi reálnymi mzdami
a vývojom produktivity a dosiahla väčšia vyváženosť
systému. To by nielen podporilo konkurencieschopnosť krajiny, ale tiež by
to viedlo k efektívnejšiemu rozdeleniu pracovných síl. Hoci tento vývoj
predstavuje prvé kroky správnym smerom, jeho význam
a presvedčivosť však zásadne závisia od úrovne ambícií
a presadzovania konečných výsledkov sociálneho dialógu, ktorý
v súčasnosti prebieha v súvislosti s reformou systému
indexácie miezd.
(14)
Zhoršenie makroekonomického výhľadu
nepriaznivo ovplyvnilo cyperský trh práce, zvýšilo mieru nezamestnanosti
a spôsobilo veľký nárast nezamestnanosti mladých. Cyprus podnikol
niekoľko pozitívnych krokov v záujme riešenia tejto situácie. Tieto opatrenia
sú dôležité, ale nie sú dostatočne ambiciózne, najmä pokiaľ ide
o oblasť vzdelávania a odbornej prípravy, v ktorej by sa
mala zrýchliť realizácia opatrení. Vyžaduje sa ďalšie úsilie, aby sa
vyriešil problém nezamestnanosti mladých, ako aj rekvalifikácie
a zvyšovania kvalifikácie pracovnej sily s cieľom
uľahčiť prechody medzi zamestnaniami na trhu práce, pričom
je potrebné zamerať sa najmä na skupiny s nízkou mierou účasti
na činnostiach celoživotného vzdelávania, ako sú osoby s nízkou
kvalifikáciou, nezamestnaní a starší pracovníci.
(15)
Pokiaľ ide o sektor služieb, Cyprus
transponoval smernicu o službách prostredníctvom horizontálneho právneho
predpisu sprevádzaného niekoľkými pozmeňujúcimi
a doplňujúcimi zákonmi a predpismi pre jednotlivé odvetvia. V niektorých
odvetviach (napr. maloobchod, cestovný ruch a stavebníctvo) ešte nedošlo k
prijatiu takýchto právnych predpisov. Existujú regulované profesionálne služby,
v ktorých pretrvávajú pevné sadzby, napr. právnici alebo architekti.
(16)
Na základe analýzy v rámci hĺbkového
preskúmania je možné dospieť k záveru, že Cyprus zažíva nerovnováhu.
Najmä makroekonomický vývoj v oblasti bežných účtov, verejných
financií a finančného sektora si vyžaduje dôsledné monitorovanie
a naliehavú pozornosť z hľadiska hospodárskej politiky, aby
sa predišlo akýmkoľvek nepriaznivým účinkom na fungovanie
hospodárstva a hospodárskej a menovej únie. Konkrétnejšie, cyperská
ekonomika zažíva trvalý a značný deficit bežného účtu vyvolaný
deficitom v objeme obchodu z dôvodu postupnej straty
cenovej/nákladovej konkurencieschopnosti, nerovnováhy vo verejných financiách,
ktorá prerástla do ročného deficitu, ktorý sa prehlboval aj
v čase, keď sa ekonomika zotavovala z recesie,
a z dôvodu narastajúceho súkromného zadlženia. Najmä nefinančné
spoločnosti sú veľmi zraniteľné v dôsledku ich vysokého
zadlženia spojeného s nízkou ziskovosťou, čo má za následok
významný nárast nevýnosných úverov v tomto sektore. Zároveň
veľké riziko spočíva v skutočnosti, že bankový sektor je vo
vysokej miere vystavený vplyvu gréckych dlhopisov a gréckej ekonomiky.
Prognózy rastu sú navyše slabé, a to ešte viac sťažuje pomerne pomalú
nápravu nerovnováhy.
(17)
Cyprus prijal v rámci Paktu Euro Plus niekoľko
záväzkov. Tieto záväzky a plnenie záväzkov predložených v roku 2011 sa týkajú
zlepšenia konkurencieschopnosti, zvýšenia miery zamestnanosti,
udržateľnosti verejných financií a posilnenia finančnej
udržateľnosti. Komisia posúdila vykonávanie záväzkov v rámci Paktu
Euro Plus. Výsledky tohto posúdenia boli zohľadnené v odporúčaniach.
(18)
Komisia vykonala v kontexte európskeho semestra
dôkladnú analýzu hospodárskej politiky Cypru. Posúdila program stability a
národný program reforiem a predložila hĺbkové preskúmanie. Zohľadnila
nielen ich význam, čo sa týka udržateľnej fiškálnej a sociálno-ekonomickej
politiky Cypru, ale aj ich súlad s pravidlami a usmerneniami EÚ vzhľadom
na potrebu posilniť celkové hospodárske riadenie a správu Európskej únie
tým, že poskytne vstupy na úrovni EÚ pre budúce vnútroštátne rozhodnutia. Jej
odporúčania v rámci európskeho semestra sú premietnuté do nižšie uvedených
odporúčaní (1) až (7).
(19)
Rada na základe tohto posúdenia preskúmala program
stability Cypru a jej stanovisko[9]
je premietnuté najmä do nižšie uvedeného odporúčania (1).
(20)
Rada na základe výsledkov hĺbkového
preskúmania vykonaného Komisiou a na základe tohto posúdenia preskúmala
národný program reforiem Cypru na rok 2012 a jeho program stability. Jej
odporúčania podľa článku 6 nariadenia (EÚ) č. 1176/2011 sú
premietnuté najmä do nižšie uvedených odporúčaní (1), (2) a (7),
TÝMTO ODPORÚČA, aby Cyprus prijal
v období rokov 2012 – 2013 opatrenia s cieľom:
1.
Prijať dodatočné opatrenia na dosiahnutie
trvalého odstránenia nadmerného deficitu v roku 2012. Prísne
vykonávať rozpočtovú stratégiu, podporenú dostatočne
konkretizovanými opatreniami, v roku 2013 a po tomto roku s cieľom
zabezpečiť dosiahnutie strednodobého rozpočtového cieľa do
roku 2014 a splnenie referenčnej hodnoty pre výdavky
a zabezpečiť dostatočný pokrok, pokiaľ ide
o splnenie referenčnej hodnoty pre zníženie dlhu. Urýchliť
postupné zavádzanie vynútiteľného viacročného rozpočtového rámca
so záväzným zákonným základom a korekčným mechanizmom. Prijať
opatrenia na prísnu kontrolu výdavkov a čo najskôr zaviesť
rozpočtovanie podľa programov a výkonov. Zlepšiť
daňovú disciplínu a bojovať proti daňovým únikom.
2.
Harmonizovať dohľad nad družstevnými
úverovými spoločnosťami v súlade s normami
uplatniteľnými na komerčné banky. Posilniť regulačné
ustanovenia na efektívnu rekapitalizáciu finančných inštitúcií v záujme
zníženia vystavenia finančného sektora vonkajším otrasom.
3.
Ďalej zlepšiť dlhodobú
udržateľnosť a primeranosť dôchodkového systému
a riešiť vysokú mieru ohrozenia starších ľudí chudobou.
Prispôsobiť zákonom stanovený vek odchodu do dôchodku zvýšeniu strednej dĺžky
života.
4.
Bezodkladne dobudovať a presadzovať
vnútroštátny systém zdravotnej starostlivosti na základe plánu realizácie,
ktorý by mal zabezpečiť jeho finančnú udržateľnosť,
ako aj univerzálne pokrytie sociálnou ochranou.
5.
Zlepšiť zručnosti pracovníkov
a posilniť ich pracovnú mobilitu smerom k činnostiam
charakterizovaným vysokým rastom a vysokou pridanou hodnotou. Prijať
ďalšie opatrenia na riešenie nezamestnanosti mladých ľudí
s dôrazom na pracovné stáže v spoločnostiach a podporu
samostatne zárobkovej činnosti. Prijať vhodné politické opatrenia na
strane dopytu v záujme podnietenia podnikateľských inovácií.
6.
Odstrániť neopodstatnené prekážky na trhoch so
službami, najmä zlepšením vykonávania smernice o službách v sektoroch
služieb s najväčším potenciálom pre rast (vrátane cestovného ruchu)
a sprístupnením poskytovania profesionálnych služieb.
7.
Zlepšiť konkurencieschopnosť, a to
aj prostredníctvom reformy systému indexácie miezd, v konzultácii so
sociálnymi partnermi a v súlade s vnútroštátnymi postupmi, aby lepšie
zodpovedal vývoju produktivity. Podniknúť kroky na diverzifikáciu
hospodárstva. Napraviť fiškálnu rovnováhu obmedzením výdavkov.
V Bruseli
                                                                       Za
Radu
                                                                       predseda
[1]               Ú. v. ES L 209, 2.8.1997, s. 1.
[2]               Ú. v. EÚ L 306, 23.11.2011, s. 25.
[3]               COM(2012) 308 final.
[4]               P7_TA(2012)0048 a P7_TA(2012)0047.
[5]               Rozhodnutie Rady 2012/238/EÚ z 26. apríla 2012.
[6]               COM(2012) 68 final.
[7]               SWD(2012) 152 final.
[8]               Cyklicky upravené saldo bez jednorazových a iných
dočasných opatrení, prepočítané útvarmi Komisie na základe informácií
uvedených v programe pomocou spoločne dohodnutej metodiky.
[9]               Podľa článku 5 ods. 2 nariadenia Rady (ES)
č. 1466/97.


title: Recommendation for a COUNCIL RECOMMENDATION on the National Reform Programme 2011 of Austriaand delivering a Council opinionon the updated Stability Programme of Austria 2011-2014

text:
       EURÓPSKA KOMISIA

                                     V Bruseli, 7.6.2011
                                     SEK(2011) 801 v konečnom znení

                        Odporúčanie pre

                    ODPORÚČANIA RADY

 týkajúce sa národného programu reforiem Rakúska na rok 2011,

              ktorým sa predkladá stanovisko Rady

k aktualizovanému programu stability Rakúska na roky 2011 – 2014

               {SEK(2011) 728 v konečnom znení}
 ---pagebreak---                                                  Odporúčanie pre

                                           ODPORÚČANIA RADY

                   týkajúce sa národného programu reforiem Rakúska na rok 2011,

                                    ktorým sa predkladá stanovisko Rady

                 k aktualizovanému programu stability Rakúska na roky 2011 – 2014

     RADA EURÓPSKEJ ÚNIE,

     so zreteľom na Zmluvu o fungovaní Európskej únie, a najmä na jej článok 121 ods. 2 a článok
     148 ods. 4,

     so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad
     stavmi rozpočtov a o dohľade nad hospodárskymi politikami a ich koordinácii1, a najmä na
     jeho článok 5 ods. 3,

     so zreteľom na odporúčanie Európskej komisie2,

     so zreteľom na závery Európskej rady,

     so zreteľom na stanovisko Výboru pre zamestnanosť,

     po konzultácii s Hospodárskym a finančným výborom,

     keďže:

     (1)       Európska rada 26. marca 2010 schválila návrh Európskej komisie o iniciovaní novej
               stratégie pre zamestnanosť a rast nazvanej Európa 2020, založenej na posilnenej
               koordinácii hospodárskych politík, ktorá sa zameria na kľúčové oblasti, v ktorých sú
               potrebné opatrenia na oživenie potenciálu Európy v oblasti udržateľného rastu a
               konkurencieschopnosti.

     (2)       Rada 13. júla 2010 prijala odporúčanie týkajúce sa všeobecných usmernení k
               hospodárskym politikám členských štátov a Únie (2010 až 2014) a 21. októbra 2010
               prijala rozhodnutie týkajúce sa usmernení politík zamestnanosti členských štátov3,
               ktoré spolu tvoria „integrované usmernenia“. Členské štáty boli vyzvané, aby tieto
               integrované usmernenia zohľadnili vo svojej vnútroštátnej hospodárskej politike a
               politike zamestnanosti.

     1
              Ú. v. ES L 209, 2.8.1997, s. 1.
     2
              Ú. v. EÚ C , , s. .
     3
              Rozhodnutím Rady 2011/308/EÚ z 19. mája 2011 sa ustanovuje, že sú naďalej platné aj v roku 2011.

SK                                                        2                                                      SK
 ---pagebreak---      (3)   Komisia 12. januára 2011 prijala prvý ročný prieskum rastu, čo znamená začiatok
           nového cyklu hospodárskeho riadenia v EÚ a prvý európsky semester ex-ante a
           integrovanej koordinácie politiky, ktorá je zakotvená v stratégii Európa 2020.

     (4)   Európska rada 25. marca 2011 schválila priority fiškálnej konsolidácie a štrukturálnej
           reformy (v súlade so závermi Rady z 15. februára a 7. marca 2011 a v nadväznosti na
           ročný prieskum Komisie v oblasti rastu). Zdôraznila potrebu dať prioritu obnoveniu
           stabilných rozpočtov a fiškálnej udržateľnosti, zníženiu nezamestnanosti
           prostredníctvom reforiem pracovného trhu a vynaloženiu nového úsilia na posilnenie
           rastu. Európska rada požiadala členské štáty, aby tieto priority premietli do
           konkrétnych opatrení, ktoré zahrnú do svojich programov stability alebo
           konvergenčných programov a do svojich národných programov reforiem.

     (5)   Európska rada 25. marca 2011 takisto vyzvala členské štáty, ktoré sa zúčastňujú na
           Pakte Euro Plus, aby svoje záväzky predložili včas na to, aby mohli byť zaradené do
           ich programov stability alebo konvergenčných programov a do ich národných
           programov reforiem.

     (6)   Rakúsko 27. apríla 2011 predložilo aktualizáciu svojho programu stability, ktorý sa
           vzťahuje na obdobie rokov 2011 – 2014, a 2. mája 2011 svoj národný program
           reforiem na rok 2011. S cieľom zohľadniť prepojenia medzi nimi sa obidva
           programy posudzovali súčasne.

     (7)   Rakúske hospodárstvo vstúpilo do krízy tak, že malo zdravé základy a bez toho, aby
           v období, ktoré jej predchádzalo, trpelo výraznými nerovnováhami alebo
           deformáciami. Napriek tomu finančná a hospodárska kríza dotlačila jeho
           hospodárstvo do najhlbšej recesie za celé desaťročia. Reálny HDP sa v roku 2009
           znížil celkovo o takmer 4 %. Zamestnanosť sa pod vplyvom krízy znížila približne o
           1 % v roku 2009 a zvýšila mieru nezamestnanosti na 4,8 % (oproti 3,8 %
           v predchádzajúcom roku). Doterajší stály rast prebytku bežného účtu sa vinou krízy
           zastavil Hospodárska a finančná kríza si vyžiadala daň v oblasti verejných financií.
           V dôsledku prijatia súborov stimulačných opatrení a keď sa naplno prejavil účinok
           automatických stabilizátorov, deficit verejných financií dosiahol v roku 2009 výšku
           4,1 % a potom v roku 2010 dosiahol úroveň 4,6 %. Dlh verejnej správy stúpol v tých
           istých rokoch na 69,6 %, resp. 72,3 % HDP. Keďže stimulačné opatrenia boli trvalej
           povahy, bolo potrebné pristúpiť k fiškálnej konsolidácii hneď po zlepšení
           hospodárskych podmienok. Spolu so zákonnou úpravou rozpočtu na rok 2011 sa
           prijal súbor konsolidačných opatrení v hodnote takmer 1 % HDP Od tretieho
           štvrťroka 2009 sa hospodárstvo rovnomerne zotavuje z krízy vďaka vyššiemu
           zahraničnému dopytu a najmä výraznejšej hospodárskej aktivite v Nemecku. Rast
           reálneho HDP dosiahol v roku 2010 celkovo 2 %.

     (8)   Na základe posúdenia aktualizovaného programu stability podľa článku 5 ods. 1
           nariadenia Rady (ES) č. 1466/97 Rada zastáva názor, že makroekonomický scenár, z
           ktorého vychádzajú rozpočtové prognózy, je realistický a ku koncu programového
           obdobia je príliš optimistický. Hlavný cieľ strednodobej rozpočtovej stratégie, ktorá
           bola predstavená v najnovšom aktualizovanom programe stability, je znížiť deficit
           verejných financií, ktorý má medzi rokmi 2010 a 2014, najmä vďaka obmedzovaniu
           výdavkov, klesnúť zo 4,6 % HDP na 2,4 % HDP. Splnenie týchto cieľov je ohrozené
           rizikami, ktoré spočívajú predovšetkým v možnosti horšieho vývoja, než s akým
           program počíta, a tieto riziká vyplývajú najmä zo skutočnosti, že nie sú

SK                                              3                                                   SK
 ---pagebreak---             špecifikované opatrenia na podporu konsolidácie na nižších úrovniach, než je
            celoštátna úroveň, a zo skutočnosti, že niektoré opatrenia prijaté na spolkovej úrovni
            neprinesú očakávané výsledky, ide napríklad o zisky z kampane proti daňovým
            podvodom, ktorých predpovedaný vplyv je pravdepodobne veľmi špekulatívny. Na
            druhej strane pozitívny rizikový faktor je viacročný výdavkový rámec zavedený pre
            spolkovú vládu v roku 2009, pričom tento rámec pravdepodobne prispel k zvýšeniu
            možnosti lepšie predvídať v strednodobom horizonte vývoj rozpočtového procesu, i
            keď len na spolkovej úrovni. V programe sa stanovuje, že pomer dlhu k HDP sa
            medzi rokmi 2010 a 2013 zvýši zo 72,3 % na 75,5 % a potom v roku 2014 klesne na
            75,1 %. Túto predpoveď však sprevádzajú určité riziká, ktoré súvisia s rastúcim
            zadlžením štátnych podnikov, ktoré sú klasifikované mimo sektora vládnych
            inštitúcií, a možnosťou, že ďalšia záťaž bude prameniť z opatrení na podporu
            bankového sektora. Súčasne by však miera zadlženia mohla nakoniec dosiahnuť
            nižšiu úroveň, pretože je pravdepodobné, že banky, ktoré počas krízy získali podporu
            z verejných zdrojov, túto podporu splatia ešte pred termínom, s ktorým počíta
            program.

     (9)    Podľa programu má deficit verejných financií klesnúť pod 3 % referenčnú hodnotu v
            roku 2013 a tento predpoklad je v súlade s termínom, ktorý stanovila Rada.
            Priemerné ročné fiškálne úsilie vo výške 0,35 % HDP, s ktorým program na obdobie
            rokov 2011 – 2013 počíta, je však výrazne pod úrovňou 0,75 % HDP, na dosiahnutie
            ktorej Rada Rakúsko vyzvala.

     (10)   Aj keď Rakúsko národný pakt stability zaviedlo, značné úspory, podporu fiškálnej
            konsolidácie a uvoľnenie zdrojov v záujme investícii podporujúcich rast, napr. v
            oblasti výskumu a vývoja či vzdelávania, by dosiahlo, ak by reformovalo fiškálne
            vzťahy medzi jednotlivými úrovňami verejnej správy. Všeobecne sa uznáva, že tieto
            vzťahy sú v súčasnosti zložité: nie sú to len príjmy z väčšiny individuálnych daní,
            ktoré sa medzi rôzne teritoriálne úrovne rozdeľujú pevne stanoveným podielom, ale
            aj rozhodovacie procesy v mnohých oblastiach sú rozdelené medzi rôzne úrovne
            orgánov verejnej správy. V prípade viacerých činností nie je za výber príjmov
            a uskutočňovanie výdavkov zodpovedná vždy tá istá úroveň verejnej správy.
            Nápadné príklady neefektívnosti, ktorá pramení z existujúcej podoby týchto
            fiškálnych vzťahov, možno nájsť v odvetviach zdravotnej starostlivosti a
            vzdelávania.

     (11)   Priemerná daňová záťaž v Rakúsku patrí k najvyšším v EÚ. Príspevky zamestnancov
            na sociálne zabezpečenie sú v porovnaní s ostatnými krajinami EÚ veľmi vysoké.
            Zníženie príspevkov na poistenie pre prípad nezamestnanosti odvádzané
            pracovníkmi s nízkymi príjmami, ktoré sa uskutočnilo v roku 2008, a reforma dane z
            príjmov, ktorá sa uskutočnila v roku 2009, pomohli znížiť daňové zaťaženie práce,
            ale tieto kroky nedokázali zabrániť miernemu nárastu daňového zaťaženia osôb s
            nízkymi a priemernými príjmami, ku ktorému v porovnaní so začiatkom posledných
            desiatich rokov došlo. Toto odvodové zaťaženie má záporný vplyv na zamestnanosť,
            najmä v prípade pracovníkov s nízkymi príjmami a nízkou kvalifikáciou.

     (12)   Miera zamestnanosti starších pracovníkov v Rakúsku je stále výrazne pod priemerom
            EÚ, a to napriek prudkému nárastu počas posledných desiatich rokov. V Rakúsku sú
            stále veľmi rozšírené systémy predčasného odchodu do dôchodku a invalidné
            dôchodky. Ešte pred dosiahnutím zákonného veku na odchod do dôchodku sa v roku
            2010 priznalo spolu 72 % z nových dôchodkov. Ďalším faktorom, ktorý sa na nízkej

SK                                               4                                                   SK
 ---pagebreak---              zamestnanosti starších pracovníkov podieľa, je stále relatívne nízka zákonná veková
             hranica žien (60) na odchod do dôchodku. Vzhľadom na demografický vývoj v
             Rakúsku je zvýšenie reálnej vekovej hranice na odchod do dôchodku a zlepšenie
             podmienok, aby starší pracovníci zostávali dlhšie začlenení do trhu práce, dôležité
             jednak z hľadiska udržateľnosti verejných financií, a jednak z hľadiska stimulácie
             ponuky pracovných síl, ktorá má podľa prognóz začať od roku 2020 klesať.

     (13)    Relatívne vysokú mieru zamestnanosti žien v Rakúsku sprevádza jeden z najvyšších
             výskytov práce žien na čiastočný pracovný úväzok Vysoký podiel pracovných miest
             pre ženy je sústredený v zamestnaniach, kde je nízka mzda. V dôsledku týchto
             modelov je rozdiel (25,4 %) v odmeňovaní žien a mužov druhý najvyšší v EÚ a
             prispieva spolu s ďalšími faktormi k relatívne vysokému riziku chudoby v prípade
             žien. Dôvodom práce žien na čiastočný úväzok je jednak nerovná deľba povinností
             medzi ženami a mužmi v starostlivosti o deti a starých ľudí a jednak nedostatočná
             ponuka služieb starostlivosti o dieťa a služieb dlhodobej starostlivosti.

     (14)    Vzdelávací systém sa vyznačuje skorým rozdeľovaní žiakov podľa zamerania do
             rôznych typov škôl, pričom žiaci sa musia o svojej budúcej vzdelávacej dráhe
             rozhodovať vo veku desiatich rokov a možnosti zmeniť túto dráhu sú pritom
             obmedzené, no a ďalším charakteristickým rysom je rozšírená poldenná školská
             dochádzka. Tento systém môže v prípade zraniteľných skupín mladých ľudí, najmä
             osôb pochádzajúcich z prisťahovaleckého prostredia, vyústiť do suboptimálnych
             výsledkov vzdelávania. Rozhodovanie v ranom veku v značnej miere predurčuje
             budúcu vzdelávaciu dráhu a sťažuje možnosť získať vyššiu úroveň vzdelania v
             neskoršom štádiu. Pre rovnosť príležitostí vo vzdelávacom systéme a pre
             obmedzenie prípadov predčasného ukončovania školskej dochádzky by bol prínosom
             spoločný typ školy pre všetky deti vo veku 10 až 14 rokov.

     (15)    Hospodárska súťaž nie je dostatočne rozvinutá v odvetví služieb, najmä služieb
             sieťových odvetví, ku ktorým patria telekomunikácie, doprava a verejné služby, ako
             aj v odvetví maloobchodu a medzi profesijnými službami. Rast produktivity bol
             doteraz zdĺhavý a štruktúra trhu nepomáhala ani kúpnej sile ani spotrebiteľskému
             dopytu. Podporou hospodárskej súťaže prostredníctvom zjednodušenia vstupu na trh,
             obmedzovania zákonnej regulácie živností a povolaní a pomocou zaistenia
             konkurencieschopnej tvorby cien by sa rozšíril výber služieb pre spotrebiteľov a ich
             finančná dostupnosť. Rakúsko si nahromadilo značný sklz pri vykonávaní smernice o
             službách; vyriešenie tohto sklz dohnalo by prispelo k uvoľneniu rastového
             potenciálu. Presnejšie povedané, doteraz nebol prijatý spolkový „horizontálny
             právny predpis“ na vykonanie hlavných zásad uvedenej smernice.

     (16)    Rakúsko prijalo v rámci Paktu Euro Plus niekoľko záväzkov4. Tieto záväzky sa
             týkajú troch zo štyroch oblastí paktu. Vo fiškálnej oblasti sa tieto opatrenia zaoberajú
             potrebou zvýšiť reálnu vekovú hranicu pre odchod do dôchodku i potrebou
             zefektívniť kontrolu verejných výdavkov na jednotlivých úrovniach verejnej správy.
             V prípade zamestnanosti sa tieto opatrenia sústreďujú na boj proti nezamestnanosti
             medzi mladými ľuďmi a v oblasti konkurencieschopnosti sa hlavná pozornosť
             sústreďuje na ďalšie investície do výskumu a technického vzdelávania a na vývoj
             modelov škôl s celodenným programom. Tieto iniciatívy predstavené v rámci paktu

     4
            Ďalšie podrobnosti o záväzkoch prijatých v rámci Paktu Euro Plus možno nájsť v SEK(2011) 728.

SK                                                      5                                                   SK
 ---pagebreak---              sú v súlade s národným programom reforiem, so spolkovým rámcovým zákonom o
             rozpočte i s programom stability. Aj keď sa týmito opatreniami riešia niektoré z
             hlavných sociálno-ekonomických problémov krajiny, mohli sa však v rámci týchto
             záväzkov riešiť aj ďalšie zostávajúce problémy, na ktoré by sa účinne mohli
             vzťahovať záväzky, vrátane oblasti fiškálnej politiky, vzdelávania, hospodárskej
             súťaže a inovácií. Záväzky Paktu Euro Plus sa posúdili a zohľadnili v odporúčaniach.

     (17)    Komisia posúdila program stability a národný program reforiem vrátane záväzkov
             Paktu Euro Plus pre Rakúsko5. Zohľadnila nielen ich význam pre udržateľnú fiškálnu
             a sociálno-ekonomickú politiku v Rakúsku, ale aj ich dodržiavanie pravidiel a
             usmernení EÚ vzhľadom na potrebu posilniť celkové hospodárske riadenie
             Európskej únie tým, že sa poskytnú vstupy na úrovni EÚ do budúcich vnútroštátnych
             rozhodnutí. Komisia sa domnieva, že so zreteľom na priaznivé hospodárske
             podmienky by sa úsilie o fiškálnu konsolidáciu najmä v roku 2012 malo posilniť a že
             by mala pokračovať reforma fiškálnych vzťahov medzi jednotlivými úrovňami
             verejnej správy. Dynamike trhu práce by prospelo zníženie daňovej záťaže, zlepšenie
             výsledkov     vzdelávania    a    boj    proti   rodovej    segmentácii,    pričom
             konkurencieschopnosť by sa zvýšila posilnením hospodárskej súťaže a podporou
             inovácií.

     (18)    Vzhľadom na toto posúdenie a takisto pri zohľadnení odporúčania Rady podľa
             článku 126 ods. 7 Zmluvy o fungovaní Európskej únie z 2. decembra 2009 Rada
             preskúmala aktualizáciu programu stability Rakúska na rok 2011 a jej stanovisko6 sa
             odzrkadľuje najmä v odporúčaniach v ďalej uvedených bodoch 1 a 2.

     TÝMTO ODPORÚČA, aby Rakúsko prijalo v období rokov 2011 – 2012 opatrenia s cieľom:

     (1)     Využiť existujúce hospodárske oživenie na to, aby sa urýchlila korekcia nadmerného
             deficitu. Na tento účel prijať a vykonať nevyhnutné opatrenia vrátane opatrení na
             úrovniach nižších, než je úroveň celoštátna, aby priemerné ročné fiškálne úsilie
             dosahovalo v roku 2012 a 2013 aspoň 0,75 % HDP.

     (2)     Prijať kroky na ďalšie posilnenie vnútroštátneho rozpočtového rámca, pričom sa na
             tento účel medzi jednotlivými úrovňami verejnej správy zosúladí zodpovednosť
             legislatívna a administratívna, ako aj zodpovednosť za výber príjmov a
             uskutočňovanie výdavkov, najmä v oblasti zdravotnej starostlivosti.

     (3)     V konzultácii so sociálnymi partnermi a v súlade s vnútroštátnymi postupmi prijať
             opatrenia na postupné zrušenie existujúceho systému predčasného odchodu do
             dôchodku pre osoby s dlhým poistným obdobím a navrhnúť zvýšenie zákonného
             veku na odchod do dôchodku v prípade žien, aby sa zaistila udržateľnosť a
             primeranosť dôchodkového systému. Prísne uplatňovať podmienky prístupu do
             systému invalidného dôchodku.

     (4)     Prijať opatrenia na zvýšenie účasti pracovníkov na trhu práce a na tento účel:
             rozpočtovo neutrálnym spôsobom znížiť daňové zaťaženie pracovnej sily a súvisiace
             odvody na sociálne zabezpečenie, najmä v prípade pracovníkov s nízkymi a
             strednými príjmami; vykonať národný akčný plán týkajúci sa rovného zaobchádzania

     5
            SEK(2011) 728.
     6
            Podľa článku 5 ods. 3 nariadenia Rady (ES) č. 1466/97.

SK                                                       6                                          SK
 ---pagebreak---              so ženami a mužmi na trhu práce vrátane zlepšenia dostupnosti služieb starostlivosti
             a miest v školách s celodenným programom, čím sa zvýšia možnosti žien pracovať
             na plný úväzok, a vrátane obmedzenia vysokého rozdielu v odmeňovaní žien a
             mužov; podniknúť kroky na skvalitnenie výsledkov vzdelávania a na prevenciu
             predčasného ukončovania školskej dochádzky.

     (5)     Prijať ďalšie kroky na posilnenie hospodárskej súťaže, najmä v odvetviach služieb,
             prostredníctvom uvoľnenia prekážok vstupu na trh, odstránenia neopodstatnených
             obmedzení na vykonávanie živností a povolaní, ako aj pomocou posilnenia
             právomocí orgánov pre hospodársku súťaž. Urýchliť prijatie zatiaľ neschváleného
             „horizontálneho právneho predpisu“ na vykonanie smernice o službách.

     V Bruseli

                                               Za Radu
                                               predseda

SK                                                7                                                 SK


title: Odporúčanie Dozorného orgánu EZVO č. 144/06/COL z  11. mája 2006 o znížení prítomnosti dioxínov, furánov a polychlórovaných bifenylov (PCB) v krmivách a potravinách

text:
               21.12.2006

               SK

               Úradný vestník Európskej únie

               L 366/93

      ODPORÚČANIE DOZORNÉHO ORGÁNU EZVO

   č. 144/06/COL
   z 11. mája 2006
   o znížení prítomnosti dioxínov, furánov a polychlórovaných bifenylov (PCB) v krmivách a potravinách
   DOZORNÝ ORGÁN EZVO,
   so zreteľom na Dohodu o Európskom hospodárskom spoločenstve (EHP), a najmä na jej článok 109 a protokol 1,
   so zreteľom na Dohodu medzi štátmi EZVO o zriadení Dozorného orgánu a Súdneho dvora, a najmä na jej článok 5 ods. 2 písm. b) a protokol 1,
   so zreteľom na akt uvedený v bode 33 kapitoly II prílohy I k Dohode o EHP (smernica Rady 2002/32/ES zo 7. mája 2002 o nežiaducich látkach v krmivách pre zvieratá
       (1) ) v znení zmien a doplnení a úprave podľa protokolu 1 k Dohode o EHP,
   so zreteľom na akt uvedený v bode 54zn kapitoly XII prílohy II k Dohode o EHP (nariadenie Komisie (ES) č. 466/2001 z 8. marca 2001, ktorým sa stanovujú maximálne hodnoty obsahu niektorých cudzorodých látok v potravinách
       (2) ) v znení zmien a doplnení a úprave podľa protokolu 1 k Dohode o EHP,
   so zreteľom na rozhodnutie Dozorného orgánu EZVO č. 84/06/COL zo 6. apríla 2006, ktorým sa príslušný člen kolégia poveruje, aby prijal odporúčanie, ak je návrh odporúčania v súlade so stanoviskom Výboru EZVO pre rastliny a krmivá pre zvieratá a Potravinového výboru EZVO,
   keďže:

               (1)

               Toto odporúčanie je súčasťou celkovej stratégie znižovania prítomnosti dioxínov, furánov a PCB v životnom prostredí, krmivách a potravinách. Jeho cieľom je odporučiť akčné hladiny týchto látok v krmivách a potravinách.

               (2)

               Napriek tomu, že z toxikologického hľadiska by sa na dioxíny a dioxínu podobné PCB mali vzťahovať akékoľvek hladiny, maximálne hladiny v potravinách boli v roku 2001 stanovené iba pre dioxíny, nie však pre dioxínu podobné PCB, a to z dôvodu vtedy obmedzeného množstva údajov o rozšírení dioxínu podobných PCB. Podobným spôsobom sa v roku 2001 stanovili v akte uvedenom v bode 33 kapitoly II prílohy I k Dohode o EHP (Rady 2002/32/ES) maximálne hladiny v krmivách len pre dioxíny, nie však pre dioxínu podobné PCB.

               (3)

               V súlade s nariadením (ES) č. 466/2001 by mala Európska Komisia uskutočniť prvé preskúmanie ustanovení, ktoré sa týkajú dioxínov vyskytujúcich sa v potravinách do konca roka 2004 s prihliadnutím na nové údaje o prítomnosti dioxínov a dioxínu podobných PCB, najmä stanoviť i pre dioxínu podobné PCB príslušné hladiny. Akt uvedený v bode 33 kapitoly II prílohy I k Dohode o EHP (Rady 2002/32/ES) obsahuje podobnú doložku o preskúmaní týkajúcu sa dioxínov v krmivách.

               (4)

               Medzičasom je k dispozícii viac údajov týkajúcich sa prítomnosti dioxínu podobných PCB v krmivách a potravinách. V dôsledku toho sa stanovili maximálne hladiny pre zmesi dioxínov a dioxínu podobných PCB vyjadrené v toxických ekvivalentoch Svetovej zdravotníckej organizácie (WHO) s použitím WHO-TEF, keďže z toxikologického hľadiska ide o najprimeranejší prístup. V záujme zabezpečenia bezproblémového prechodu by sa počas prechodného obdobia malo pokračovať v uplatňovaní súčasných maximálnych hladín pre dioxíny, ako aj v uplatňovaní nanovo stanovených hladín pre zmes dioxínov a dioxínu podobných PCB.

               (5)

               Všeobecne platí, že na aktívne zníženie dioxínov a dioxínu podobných PCB v potravinách a krmivách by sa okrem maximálnych hladín mali uplatňovať opatrenia na podporu proaktívneho prístupu, vrátane stanovenia akčných hladín pre potraviny a krmivá. Tieto akčné hladiny by mali pre príslušné orgány a prevádzkovateľov predstavovať prostriedok na zdôraznenie prípadov, kde je vhodné identifikovať zdroj kontaminácie a uskutočniť opatrenia na jeho zníženie alebo eliminovanie. Z dôvodu odlišnosti zdrojov dioxínov a dioxínu podobných PCB je vhodné stanoviť osobitné akčné hladiny v prípade dioxínov na jednej strane a v prípade dioxínu podobných PCB na strane druhej.

               (6)

               Okrem toho by sa akčné hladiny mali periodicky upravovať v súlade s klesajúcim trendom výskytu dioxínov a dioxínu podobných PCB. Zároveň je potrebné uplatňovať aktívny prístup s cieľom postupne znižovať prítomnosť týchto látok v krmivách a potravinách.

               (7)

               Účasť štátov EZVO na programoch v rámci prílohy I tohto odporúčania bude musieť byť zhodnotená s ohľadom na ich výnimky z kapitoly II prílohy I k Dohode o EHP.

               (8)

               Opatrenia stanovené v tomto odporúčaní sú v súlade so stanoviskom Potravinového výboru EZVO a Výboru EZVO pre rastliny a krmivá pre zvieratá, potravinový reťazec a zdravie zvierat, ktoré pomáhajú Dozornému orgánu EZVO,

         TÝMTO ODPORÚČA:

               (1)

               štátom EZVO vykonávať v primeranom rozsahu k ich výrobe, používaniu a spotrebe kŕmnych surovín, krmív a potravín náhodné monitorovanie prítomnosti dioxínov a dioxínu podobných PCB a podľa možnosti aj dioxínu nepodobných PCB v kŕmnych surovinách, krmivách a potravinách.
               Toto monitorovanie by sa malo vykonať v súlade s odporúčaním Dozorného orgánu EZVO č. 3/05/COL z 19. januára 2005 týkajúcim sa monitorovania bežných hodnôt dioxínov a dioxínu podobných PCB v krmivách a s odporúčaním Komisie 2004/705/ES z 11. októbra 2004 týkajúcim sa monitorovania bežných hodnôt dioxínov a dioxínu podobných PCB v potravinách (3).

               (2)

               V prípadoch, keď nie sú dodržané ustanovenia aktu uvedeného v bode 33 kapitoly II prílohy I k Dohode o EHP v prípade nesúladu s ustanoveniami aktu uvedeného v bode 33 kapitoly II prílohy I k Dohode o EHP (Rady 2002/32/ES) a nariadenia (ES) č. 466/2001 a (s výhradou bodu 3) v prípade zistenia, že hladiny dioxínov a/alebo dioxínu podobných PCB prekračujú akčné hladiny uvedené v prílohe I k tomuto odporúčaniu v prípade potravín a v prílohe II k aktu uvedenému v bode 33 kapitoly II prílohy I k Dohode o EHP (Rady 2002/32/ES) v prípade krmív, v spolupráci s prevádzkovateľmi

                           (a)

                           začať vyšetrovanie s cieľom identifikovať zdroj kontaminácie;

                           (b)

                           prijať opatrenia na zníženie alebo odstránenie zdroja kontaminácie;

                           (c)

                           vykonávať kontrolu prítomnosti dioxínu nepodobných PCB.

               (3)

               štátom EZVO s obzvlášť vysokými bežnými hodnotami dioxínu a dioxínu podobných PCB, aby stanovili vnútroštátne akčné hladiny pre svoju domácu produkciu kŕmnych surovín, krmív a potravín, na základe ktorých by sa v prípade približne 5 % výsledkov získaných v rámci monitorovania uvedeného v bode 1 podniklo vyšetrovanie s cieľom identifikovať zdroj kontaminácie.

               (4)

               štátom EZVO, aby informovali Dozorný orgán EZVO a ostatné štáty EZVO o svojich zisteniach, výsledkoch svojich šetrení a opatreniach prijatých s cieľom znížiť alebo odstrániť zdroj kontaminácie.

               (5)

               štátom EZVO, aby v prípade potravín odovzdávali informácie uvedené v bode 4 každoročne najneskôr do 31. marca a v prípade krmív ako súčasť výročnej správy predkladanej orgánu v zmysle článku 22 ods. 2 aktu uvedeného v bode 31a kapitoly II prílohy I k Dohode o EHP (smernica Rady 95/53/ES z 25. októbra 1995, ktorou sa určujú zásady upravujúce organizovanie úradných kontrol v oblasti výživy zvierat
                   (4)) s výnimkou informácií mimoriadneho významu pre ostatné štáty EZVO, keď je tieto informácie potrebné poskytnúť bezodkladne. V súlade s článkom 2 ods. 1 protokolu 1 k Dohode o dozore a súde postúpi Dozorný orgán EZVO tieto informácie Európskej komisii.

      V Bruseli 11. mája 2006.

            Za Dozorný orgán EZVO

         Kristján Andri STEFÁNSSON

            člen kolégia

         Niels FENGER

            riaditeľ

      (1)  Ú. v. ES L 140, 30.5.2002, s. 10. Smernica naposledy zmenená a doplnená smernicou Komisie 2006/77/ES (Ú. v. EÚ L 271, 30.9.2006, s. 53).

      (2)  Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 199/2006 (Ú. v. EÚ L 32, 4.2.2006, s. 34).

      (3)  Ú. v. EÚ L 321, 22.10.2004, s. 45.

      (4)  Ú. v. ES L 265, 8.11.1995, s. 17. Smernica naposledy zmenená a doplnená smernicou Európskeho parlamentu a Rady 2001/46/ES (Ú. v. ES L 234, 1.9.2001, s. 55).

      PRÍLOHA
      Dioxíny (zmes polychlórovaných dibenzo-para-dioxínov (PCDD) a polychlórovaných dibenzofuránov (PCDF) vyjadrená v toxických ekvivalentoch Svetovej zdravotníckej organizácie (WHO) s použitím WHO-TEF (faktory toxickej ekvivalencie, 1997)) a dioxínu podobné PCB (zmes polychlórovaných bifenylov vyjadrená v toxických ekvivalentoch Svetovej zdravotníckej organizácie (WHO) s použitím WHO-TEF (faktory toxickej ekvivalencie, 1997)).

                  Potraviny

                  Akčná hladina pre dioxíny + furány (WHO-TEQ) (1)

                  Akčná hladina pre dioxínu podobné PCB (WHO-TEQ) (1)

                  Mäso a mäsové výrobky

                              —

                              z prežúvavcov (hovädzí dobytok, ovce)

                  1,5 pg/g tuku (2)

                  1,0 pg/g tuku (2)

                              —

                              z hydiny a chovanej zveri

                              —

                              z ošípaných

                  1,5 pg/g tuku (2)

                  1,5 pg/g tuku (2)

                  Pečeň suchozemských zvierat a výrobky z nej

                  0,6 pg/g tuku (2)

                  4,0 pg/g tuku (2)

                  0,5 pg/g tuku (2)

                  4,0 pg/g tuku (2)

                  Svalovina rýb a produkty rybolovu a výrobky z nich s výnimkou úhora (3)
                      (4)

                  3,0 pg/g čerstvej hmotnosti

                  3,0 pg/g čerstvej hmotnosti

                  Svalovina úhora (Anguilla anguilla) a výrobky z neho (3)
                      (4)

                  3,0 pg/g čerstvej hmotnosti

                  6,0 pg/g čerstvej hmotnosti

                  Mlieko a mliečne výrobky vrátane maslového tuku

                  2,0 pg/g tuku (2)

                  2,0 pg/g tuku (2)

                  Slepačie vajcia a vaječné výrobky

                  2,0 pg/g tuku (2)

                  2,0 pg/g tuku (2)

                  Oleje a tuky

                              —

                              živočíšny tuk

                              —

                              z prežúvavcov

                  1,5 pg/g tuku

                  1,0 pg/g tuku

                              —

                              z hydiny a chovnej zveri

                  1,5 pg/g tuku

                  1,5 pg/g tuku

                              —

                              z ošípaných

                  0,6 pg/g tuku

                  0,5 pg/g tuku

                              —

                              zmiešané živočíšne tuky

                  1,5 pg/g tuku

                  0,75 pg/g tuku

                              —

                              Rastlinný olej a rastlinné tuky

                  0,5 pg/g tuku

                  0,5 pg/g tuku

                              —

                              Olej z morských rýb (olej z kože rýb, olej z pečene rýb a oleje z ostatných morských živočíchov určených na ľudskú konzumáciu)

                  1,5 pg/g tuku

                  6,0 pg/g tuku

                  Ovocie, zelenina a obilniny

                  0,4 ng/kg produktu

                  0,2 ng/kg produktu

         (1)  Horná hranica koncentrácie: Horná hranica koncentrácie sa vypočíta za predpokladu, že všetky hodnoty rôznych príbuzných látok, ktoré sú nižšie ako je medza stanoviteľnosti, sa rovnajú hodnote medze stanoviteľnosti.

         (2)  Akčné hladiny sa nevzťahujú na potravinové produkty s obsahom tuku menej ako 1 %.

         (3)  V prípade, že na konzumáciu je určená celá ryba, akčná hladina sa vzťahuje na celú rybu.

         (4)  Pri prekročení akčnej hladiny nie je v niektorých prípadoch potrebné prešetrovať zdroj kontaminácie, pretože bežná hladina sa v určitých oblastiach v prípade istých druhov rýb približuje k akčnej hladine alebo ju prekračuje. V takýchto prípadoch prekročenia akčnej hladiny je však vhodné zaznamenať všetky informácie, ako napríklad obdobie odberu vzoriek, zemepisný pôvod a druh rýb, v záujme podniknutia budúcich opatrení týkajúcich sa prítomnosti dioxínov a dioxínu podobných zmesí v rybách a v produktoch rybolovu.


title: Odporúčanie Komisie z  30. mája 2008 o opatreniach na zníženie rizík pre tieto látky: benzyl-butyl-ftalát (BBP), 2-furaldehyd (furfular), peroxoboritan sodný [oznámené pod číslom K(2008) 2328] (Text s významom pre EHP)

text:
               14.6.2008

               SK

               Úradný vestník Európskej únie

               L 156/24

      ODPORÚČANIE KOMISIE

   z 30. mája 2008
   o opatreniach na zníženie rizík pre tieto látky: benzyl-butyl-ftalát (BBP), 2-furaldehyd (furfular), peroxoboritan sodný
   [oznámené pod číslom K(2008) 2328]
   (Text s významom pre EHP)
   (2008/447/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok (1), a najmä na jeho článok 11 ods. 2,
   keďže:

               (1)

               V rámci nariadenia (EHS) č. 793/93 boli ako prioritné látky, ktoré je potrebné vyhodnotiť v súlade s nariadeniami Komisie (ES) č. 2268/95 (2) a (ES) č. 143/97 (3), ktoré sa týkajú druhého a tretieho zoznamu prioritných látok podľa nariadenia (EHS) č. 793/93, identifikované tieto látky:

                           —

                           Benzyl-Butyl-Ftalát (BBP),

                           —

                           2-furaldehyd (furfular),

                           —

                           peroxoboritan sodný.

                     Spravodajské členské štáty určené podľa uvedených nariadení ukončili činnosti týkajúce sa hodnotenia rizík, ktoré tieto látky predstavujú pre ľudí a životné prostredie, v súlade s nariadením Komisie (ES) č. 1488/94 z 28. júna 1994, ktorým sa stanovujú princípy pre hodnotenie rizík existujúcich látok pre človeka a životné prostredie v súlade s nariadením (EHS) č. 793/93 (4), navrhli stratégiu na obmedzenie týchto rizík.

               (2)

               Uskutočnili sa konzultácie s Vedeckým výborom pre toxicitu, ekotoxicitu a životné prostredie (SCTEE) a s Vedeckým výborom pre zdravotné riziká a riziká životného prostredia (SCHER), ktoré prijali stanoviská k vyhodnoteniu rizík vykonanému zo strany spravodajcov. Tieto stanoviská boli uverejnené na internetovej stránke vedeckých výborov.

               (3)

               Výsledky vyhodnotenia rizík a ďalšie výsledky stratégií obmedzenia rizík sú uvedené v príslušnom oznámení Komisie (5).

               (4)

               Na základe tohto vyhodnotenia je vhodné odporučiť niektoré opatrenia na zníženie rizík pre určité látky.

               (5)

               Opatrenia na zníženie rizík odporúčané pre pracovníkov by sa mali zvážiť v rámci právnych predpisov na ochranu pracovníkov, ktoré sa považujú za primeraný rámec na zníženie rizík, ktoré predstavujú príslušné látky, v potrebnom rozsahu.

               (6)

               Opatrenia na zníženie rizík ustanovené v tomto odporúčaní sú v súlade so stanoviskom výboru zriadeného na základe článku 15 ods. 1 nariadenia (EHS) č. 793/93,

         TÝMTO ODPORÚČA:
   ODDIEL 1
   BENZYL-BUTYL-FTALÁT (BBP)

      (č. CAS 85-68-7; č. Einecs 201-622-7)

   Opatrenia na zníženie rizík pre životné prostredie (1, 2)

               1.

               Miestne emisie BBP do životného prostredia by sa mali v prípade potreby riadiť vnútroštátnymi predpismi, aby sa tak zabezpečilo, že nevznikne riziko pre životné prostredie.

               2.

               V prípade povodí, ktoré môžu byť ohrozené emisiami BBP, by príslušné členské štáty mali ustanoviť normy kvality životného prostredia (NKŽP) a vnútroštátne opatrenia na zníženie znečistenia, ktorých účelom je dosiahnuť tieto NKŽP do roku 2015, by mali byť súčasťou plánov správy povodí v súlade s ustanoveniami smernice Európskeho parlamentu a Rady 2000/60/ES (6) (smernica, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva).

         ODDIEL 2
   2-FURALDEHYD (FURFURAL)

      (č. CAS 98-01-1; č. Einecs 202-627-7)

   Opatrenia na zníženie rizík pre životné prostredie (3, 4, 5, 6)

               3.

               Na základe vyhodnotenia rizík sa zistili iné zdroje emisií furfuralu (napr. kontaminácia vo veľkom rozsahu z dôvodu procesov získavania sulfitovej buničiny používaných v drevospracujúcom priemysle) ako zdroje vyplývajúce z vyrobenej alebo dovezenej chemickej látky. Uvažovať o tom, či je potrebné ďalšie riadenie rizík, sa môže najlepšie na základe smernice Európskeho parlamentu a Rady 2008/1/ES (7) a smernice 2000/60/ES s použitím informácií v komplexnej správe o hodnotení rizík.

               4.

               Príslušné orgány dotknutých členských štátov by mali s prihliadnutím na technické charakteristiky dotknutých zariadení, ich geografické umiestnenie a miestne environmentálne podmienky ustanoviť v povoleniach vydaných na základe smernice 2008/1/ES podmienky, hodnoty emisných limitov alebo ekvivalentné ukazovatele alebo technické opatrenia pre furfural, aby bola možná prevádzka v súlade s najlepšími dostupnými technikami (ďalej len „BAT“).

               5.

               Členské štáty by mali pozorne monitorovať uplatňovanie BAT na furfular a podávať Komisii správy o každom významnom vývoji v rámci výmeny informácii o BAT.

               6.

               Miestne emisie furfularu do životného prostredia by sa mali v prípade potreby riadiť vnútroštátnymi predpismi, aby sa tak zabezpečilo, že nevznikne riziko pre životné prostredie.

         ODDIEL 3
   PEROXOBORITAN SODNÝ

      (č. CAS 11138-47-9; č. Einecs 234-390-0)

   Opatrenia na zníženie rizík pre pracovníkov (7)

               7.

               Zamestnávatelia, ktorí využívajú peroxoboritan sodný, by mali brať do úvahy všetky pokyny pre daný sektor vypracované na vnútroštátnej úrovni na základe pokynov nezáväzného charakteru, ktoré podľa článku 12 ods. 2 smernice Rady 98/24/ES (8) sprístupňuje Komisia.

         ODDIEL 4
   ADRESÁTI

               8.

               Toto odporúčanie je určené všetkým sektorom, v rámci ktorých sa uvedené látky dovážajú, vyrábajú, prepravujú, skladujú, spracovávajú na prípravok alebo iným spôsobom, využívajú, likvidujú alebo recyklujú, ako aj členským štátom.

      V Bruseli 30. mája 2008

            Za Komisiu

         Stavros DIMAS

            člen Komisie

      (1)  Ú. v. ES L 84, 5.4.1993, s. 1.

      (2)  Ú. v. ES L 231, 28.9.1995, s. 18.

      (3)  Ú. v. ES L 25, 28.1.1997, s. 13.

      (4)  Ú. v. ES L 161, 29.6.1994, s. 3.

      (5)  Ú. v. EÚ C 149, 14.6.2008, s. 14.

      (6)  Ú. v. ES L 327, 22.12.2000, s. 1. Smernica naposledy zmenená a doplnená smernicou 2008/32/ES (Ú. v. EÚ L 81, 20.3.2008, s. 60).

      (7)  Ú. v. EÚ L 24, 29.1.2008, s. 8.

      (8)  Ú. v. ES L 131, 5.5.1998, s. 11. Smernica zmenená a doplnená smernicou Európskeho parlamentu a Rady 2007/30/ES (Ú. v. EÚ L 165, 27.6.2007, s. 21).